Abd el-Krim - Wicipedia\nArweinydd milwrol a gwleidyddol o Foroco oedd Muḥammad ibn ʿAbd al-Karīm al-Khaṭṭābī neu Abd el-Krim (Arabeg: محمد بن عبد الكريم الخطابي, Berbereg y Rifft: Muḥend n Ɛabdelkrim Axeṭṭab – ⵎⵓⵃⵏⴷ ⵏ ⵄⴰⴱⴷⵍⴽⵔⵉⵎ ⴰⵅⵟⵟⴰⴱ; 1882 – 6 Chwefror 1963) a fu'n gadben ar luoedd y Berber yn erbyn y Sbaenwyr a'r Ffrancod yn ystod Rhyfel y Riff (1921–26) ac yn arlywydd Gweriniaeth y Riff (1923–26). Fe'i cofir fel tactegydd herwfilwrol galluog, eicon gwrthdrefedigaethol, ac arwr dros annibyniaeth pobloedd y Maghreb.\n12 Ionawr 1882\n6 Chwefror 1963\nqadi, gwleidydd, newyddiadurwr, gwrthryfelwr milwrol, ysgrifennwr, arlywydd\nArlywydd Gweriniaeth y Riff\n1 Bywyd cynnar ac addysg (1882–1906)\n2 Ei waith i'r Sbaenwyr (1906–14)\n3 Troi yn erbyn y Sbaenwyr (1915–20)\n4 Rhyfel y Riff (1921–26)\n5 Alltudiaeth a diwedd ei oes (1926–63)\n5.1 Réunion (1926–47)\n5.2 Yr Aifft (1947–63)\n7 Darllen pellach\nBywyd cynnar ac addysg (1882–1906)Golygu\nGaned Muhammad ibn Abd al-Karim ym 1882 ym mhentref Ajdir, nid nepell oddi wrth gadarnle (presidio) y fyddin Sbaenaidd ar ynys Peñón de Alhucemas. Perchnogwyd ar Ajdir gan garfan Aït Youssef Ou Ali o deulu'r Beni Urriaguel, y llwyth Berberaidd mwyaf yn ardal y Riff. Dyn hyddysg a dylanwadol oedd ei dad, Abd al-Karim al-Khattabi, a gafodd ei benodi'n qāḍī (barnwr Islamaidd) gan y Swltan Hassan I yn y 1880au. Erbyn 1902, dynodwyd Abd al-Karim al-Khattabi yn moro amigo ("Mŵr cyfeillgar") gan awdurdodau milwrol Sbaen, a byddai'n derbyn tâl misol am ddarparu gwybodaeth leol i'r Sbaenwyr a chefnogi eu hymgyrch yn y Riff. Bu teulu Abd el-Krim felly yn meddu ar safle bwysig yn y gymuned ond hefyd yn colli ymddiriedaeth rhai o'u cyd-Ferberiaid.\nDerbyniodd Abd el-Krim a'i frawd Si M'hammed (1893–1967) eu haddysg ar y cyntaf, mewn astudiaethau Islamaidd, oddi ar eu tad a'u hewythr. Aeth Abd el-Krim i Fès ym 1902, yn 20 oed, i astudio gramadeg a llenyddiaeth Arabeg Clasurol a'r gyfraith Islamaidd ym madrasa Al-Attarin a madrasa Saffarin, er mwyn cael ei dderbyn i Brifysgol al-Qarawīyīn, a leolir yn yr un ddinas. Yn ogystal â medru Arabeg Clasurol yn rhugl, bu'n rhaid iddo ddwyn y Corân ac ambell destun o gyfreitheg Islamaidd i'w gof. Fe'i derbyniwyd i Brifysgol al-Qarawīyīn ym 1904, ac yno bu wrth ei uwchefrydiau Coranaidd. Aeth ei frawd Si M'Hammed i Sbaen i hyfforddi yn beiriannydd mwyngloddiol.\nEi waith i'r Sbaenwyr (1906–14)Golygu\nYm 1906, o ganlyniad i gysylltiadau ei dad â'r Sbaenwyr, cafodd Abd el-Krim swydd athro mewn ysgol gynradd i fechgyn Morocaidd ym Melilla, un o diriogaethau Ymerodraeth Sbaen ar arfordir gogleddol Affrica. Bu'n gweithio yn yr ysgol honno nes 1913. O 1907 i 1915 ysgrifennai erthyglau yn Arabeg i El Telegrama del Rif, papur newydd dyddiol ym Melilla. Yn ei erthyglau, amddiffynnai gwareiddiad y Sbaenwyr a thechnoleg Ewropeaidd a'r potensial i foderneiddio economi a chymdeithas Moroco.\nYm 1910 penodwyd Abd el-Krim yn ysgrifennydd-gyfieithydd yn y Swyddfa Materion Brodorol (Oficina de Asuntos Indigenas) ym Melilla, swydd a roddai iddo berthynas agos â gweinyddiaeth y fyddin Sbaenaidd yn ogystal â chymdeithas sifil y ddinas. Enillodd Abd el-Krim enw fel gwas sifil effeithlon, craff a phwyllog. Trwy ei waith yn cyfieithu ar gyfer cwmnïau mwyngloddio, dysgodd Abd el-Krim am gynlluniau'r Sbaenwyr i ymelwa ar gyfoeth naturiol Moroco ac i ecsbloetio'r gweithwyr brodorol. Trwy'r cyfnod hwn bu Abd el-Krim yn parhau â'i astudiaethau ôl-raddedig yn y gyfraith Islamaidd a chyfraith Sbaen, ac ym 1912 enillodd ei gymhwyster i fod yn farnwr. Gwellodd gobeithion ei yrfa yn sgil sefydlu'r brotectoriaeth Sbaenaidd ym Moroco yn Nhachwedd 1912, ac ar sail ei waith cafodd ei benodi yn qāḍī yng Ngorffennaf 1913 ac yn qāḍī al-quḍāt (prif farnwr) Melilla yn Hydref 1914. Wrth ei waith barnwrol bu'n ymwneud â threfniannau a chytundebau economaidd yn y brotectoriaeth, gan gynnwys gweithredoedd eiddo yr haearn yn Beni Tuzin, a oedd yn ffinio ag ardal ei lwyth ei hun.\nEr i Abd el-Krim ddeall yn raddol taw pwrpas y weinyddiaeth Sbaenaidd ym Moroco oedd i orfodi darostyngiad y brodorion, fe barhaodd yn ffyddlon i'r Sbaenwyr am y tro. Gweithiodd gyda'i dad i drefnu carfan o blaid y Sbaenwyr yn ei fro enedigol, a gwobrwywyd i'r tad bensiwn o 50 peseta y flwyddyn yn ogystal â Chroes Teilyngdod Milwrol. Credodd Abd el-Krim fod y datblygiadau economaidd a ddygwyd gan y Sbaenwyr yn cyfiawnhau ei deyrngarwch iddynt, a bod y presenoldeb Sbaenaidd yn y Riff yn amddiffyn y brodorion rhag Ymerodraeth Ffrainc, a oedd hefyd yn meddu ar brotectoriaeth ym Moroco. Nid oedd perthnasau cyfeillgar rhwng cymunedau gwledig y Riff a'r Sbaenwyr, a oedd yn trin y brodorion yn annheg. Dechreuodd y Sbaenwyr ohirio taliadau i arweinwyr lleol y Riff, gan gynnwys Abd al-Karim al-Khattabi, ac yn lle rhoi llwgrwobrwyon i frodorion yng nghanolbarth Moroco mewn cais i ehangu tir y brotectoriaeth. Ym 1914, wrth i luoedd Sbaen symud yn agosach at Beni Urriaguel, bu sefyllfa'r Khattabi yn fwyfwy wedi ei rhwygo rhwng cydweithio â'r trefedigaethwyr a ffyddlondeb at eu cydwladwyr.\nTroi yn erbyn y Sbaenwyr (1915–20)Golygu\nYn ystod y Rhyfel Byd Cyntaf (1914–18) rhwng y Cynghreiriaid (gan gynnwys Ffrainc) a'r Pwerau Canolog (gan gynnwys yr Almaen a'r Ymerodraeth Otomanaidd), bu'n rhaid i'r Khattabi gadw at bolisi Sbaen o ran niwtraliaeth rhwng y ddwy ochr. Fodd bynnag, mynegai Abd el-Krim a'i dad farnau a oedd yn cydymdeimlo ag achos yr Almaenwyr, a rhodd Abd al-Karim al-Khattabi gefnogaeth yn gudd i asiantau Almaenig ac Otomanaidd yn y Riff. Cafodd y gweithgareddau hyn eu monitro gan y Ffrancod, a phryderodd y Sbaenwyr am weision y wladwriaeth yn troseddu yn erbyn niwtraliaeth. Yn ei erthyglau i El Telegrama del Rif, dechreuodd Abd el-Krim weld bai ar y llywodraeth drefedigaethol am danddatblygiad economaidd y Riff, a thynnu sylw at lygredigaeth y Sbaenwyr. O ganlyniad i'w farnau Almaengar, cwestiynwyd Abd el-Krim gan ei gyflogwr yn Awst 1915 ynglŷn â gweithgareddau ei dad a safbwyntiau ei hun am y rhyfel. Cyfaddefodd ei fod yn cefnogi'r Tyrciaid Ifainc a'i fod o blaid gwrthryfeloedd Mwslimaidd yn erbyn y Cynghreiriaid, yn enwedig Ffrainc. Ar sail y cyfweliad hwnnw, cafodd adroddiad ei baratoi gan yr awdurdodau milwrol Sbaenaidd yn cyhuddo Abd el-Krim o gefnogi'r Pwerau Canolog, o elyniaeth tuag at y Ffrancod, ac o gefnogi annibyniaeth canolbarth y Riff oddi ar lywodraeth Sbaen, a fe'i carcharwyd ym Melilla ar 6 Medi 1915. Ceisiodd Abd el-Krim ddianc o'r carchar ar 23 Rhagfyr 1915, ond bu'r rhaff yn rhy fyr a thorrodd ei goes wrth neidio i'r ddaear, ac o ganlyniad fe gerddai ychydig yn gloff am weddill ei oes. Cafodd ei ryddhau o'r diwedd yn Awst 1916, wedi i'w dad leisio'i gefnogaeth i bresenoldeb milwyr Sbaenaidd ym Mae Al Hoceima.\nAbd el-Krim (dde) a'i frawd Si M'hammad, tua 1920.\nEr iddo ddychwelyd i'r farnwriaeth ym Mai 1917, teimlodd Abd el-Krim yn chwerw tuag at y Sbaenwyr. Rhoddwyd pwysau ar Abd el-Krim a'i dad i beidio â chysylltu â'r Almaenwyr ac i gefnogi ymgyrch y Sbaenwyr i "heddychu" canolbarth y Riff. Gwaethygodd anghytgord ymhlith y werin o ganlyniad i amodau economaidd gwael a chynhaeaf drwg ym 1918. Yn Rhagfyr 1918 ymddiswyddodd Abd el-Krim o'r farnwriaeth, a dychwelodd gyda'i frawd Si M'hammad (a oedd yn astudio ym Madrid) i Ajdir. Erbyn 1920, roedd yr holl deulu wedi torri eu cysylltiadau â'r awdurdodau Sbaenaidd ac yn cynllunio gwrthsafiad yn y Riff. Ceisiant uno'r llwythau yn y Riff trwy ailgyflwyno'r haqq, sef taliad am ladd (yn debyg i alanas yr hen Gymry neu weregild yr Eingl-Sacsoniaid), i roi terfyn ar cynhennau gwaed rhwng yr amryw glaniau, a chodwyd dirwyon hefyd ar y brodorion oedd yn cydweithio â'r Sbaenwyr. Bu farw Abd al-Karim al-Khattabi yn sydyn yn Awst 1919; yn ei hunangofiant, honnai Abd el-Krim i'r Sbaenwyr wenwyno ei dad. Aeth y llu a drefnwyd ganddo, yr harakah, ar chwâl yn sgil ei farwolaeth, a dwysaodd cynlluniau'r Sbaenwyr i oresgyn y Riff. Parhaodd ei feibion â'r gwaith o ffurfio cynghrair yn wyneb goresgyniad gan fyddin Sbaen.\nRhyfel y Riff (1921–26)Golygu\nYn Ebrill 1921, etholwyd Abd el-Krim yn bennaeth milwrol ar gynghrair y llwythau gan hanner cant o shîcs y Riff. Enillodd edmygedd am ei arweinyddiaeth wleidyddol a milwrol, ei bregethau trawiadol, a'i ysgolheictod. Ymhen fawr o dro, llwyddodd Abd el-Krim i gynull byddin o ryw 65,000 o ddynion ar draws y Riff. Cychwynnodd felly Rhyfel y Riff wrth i'r Berberiaid wrthsefyll goresgyniadau'r Sbaenwyr yn y cyfnod o Fehefin i Awst 1921. Ar 2 Mehefin 1921 cafwyd dwy fuddugoliaeth gan luoedd Abd el-Krim: lladdwyd 600 o filwyr Sbaenaidd mewn cyrch annisgwyl ar Dhar Ubarran, a churwyd lluoedd y Cadfridog Manuel Fernández Silvestre ym Mrwydr Sidi Idris. Bu'r trawiadau hyn yn erbyn y Sbaenwyr yn denu nifer fwy o Ferberiaid i achos y gwrthryfel. O gymharu â'r consgriptiaid Sbaenaidd dan arweiniad y Cadfridog Silvestre, trefnwyd y lluoedd Berberaidd yn effeithiol gan Abd el-Krim.\nMap o symudiadau'r Riffiaid a'r Sbaenwyr ym Mrwydr Annual.\nBrwydr Annual (neu Anwāl) oedd buddugoliaeth fwyaf ac enwocaf Abd el-Krim. Ger pentref Annual, yn nyffryn Beni Ulicheck, yr oedd prif wersyll milwrol y Sbaenwyr yn yr ymgyrch i goncro dwyrain Moroco. Ar 17 Gorffennaf 1921 cychwynnodd pum niwrnod o ysgarmesu wrth i'r Riffiaid amgylchynu'r Sbaenwyr. Mae union fanylion y lluoedd yn ansicr, ond credir yr oedd 25,000 i 30,000 o Sbaenwyr yn Annual i gyd, a dim ond rhyw 3000 o Riffiaid yno yn unig. Cychwynnodd y frwydr go iawn ar 22 Gorffennaf, ac yn fuan cafodd y Riffiaid y fantais ar y Sbaenwyr blinedig. Penderfynodd y Cadfridog Silvestre encilio, a gwnaeth nifer o'i filwyr ei gwadnu hi. Llwyddodd tri mil o Riffiaid felly i yrru ugain mil o Sbaenwyr ar ffo o'u gwersyll. Bu farw Silvestre yn ystod yr helynt, naill ai dan law'r gelyn neu drwy saethu ei hun oherwydd cywilydd ei fethiant. Bu farw wyth i ddeng mil o filwyr Sbaenaidd a chipiwyd 700 ohonynt yn garcharorion rhyfel. Daeth y Riffiaid i feddiannu nifer fawr o arfau ac adnoddau eraill y Sbaenwyr, a chollodd y brotectoriaeth Sbaenaidd ei gafael ar ei thiriogaeth yn y dwyrain.\nCafodd y ddwy ochr eu syfrdanu gan Frwydr Annual, a elwir yn "Drychineb Annual" gan y Sbaenwyr. Meddai Si M'hammad taw "gwyrth lwyr" oedd y fuddugoliaeth, a gorchmynnai Abd el-Krim i'w ddilynwyr adrodd o'r Corân a diolch i Allah am drechu'r gelyn. Daeth enw Abd el-Krim yn gyfarwydd ar draws y byd o ganlyniad i'w fuddugoliaeth yn Annual, a chafodd ei ystyried yn arwr yn y byd Islamaidd – yn bwysicaf na Mustafa Kemal Pasha hyd yn oed – a chan fudiadau gwrthdrefedigaethol yr adain chwith. Derbyniodd y Riffiaid gefnogaeth a chymorth oddi ar yr Almaenwyr a'r Otomaniaid, a chasglwyd arian gan drigolion yr India (Madras, Delhi, a Calcutta) a'r Dwyrain Agos (Syria a Libanus) ar gyfer achos eu cyd-Fwslimiaid ym Moroco. Er gwaethaf, nid oedd holl frodorion y Riff yn barod i ddilyn Abd el-Krim yn mujāhid ("arweinydd rhyfel"), a bu'n rhaid iddo ymdrechu i berswadio neu orfodi ambell lwyth i ymlynu â'i achos. Er enghraifft, cipiwyd El Raisuli, môr-leidr o ardal orllewinol Jibala a wrthododd ymgynghreirio ag Abd el-Krim, yn garcharor ym 1925.\nAbd el-Krim ym 1923.\nErbyn 1922 adenillodd y Sbaenwyr y rhan fwyaf o'r diriogaeth a gollasant y flwyddyn gynt, ond parhaodd gwrthryfel y Riffiaid yn eu herbyn. Yn Chwefror 1923 datganwyd annibyniaeth Gweriniaeth y Riff (Al-Jumhūriyyah al-Rīf), ag Abd el-Krim yn arlywydd ac yn bennaeth ar lywodraeth o'i berthnasau a'i gynghreiriaid agosaf. Cafwyd buddugoliaeth fawr arall i Abd el-Krim ym Mrwydr Chaouen yng Ngorffennaf 1924, pryd fu farw rhyw ddeng mil o filwyr Sbaenaidd. Bu'r rhyfel yn gostus i'r Sbaenwyr, ac yn amhoblogaidd ymhlith y cyhoedd yn Sbaen, felly gohiriwyd y mwyafrif o gyrchoedd yn erbyn y Riffiaid. Bu'r sefyllfa yn annatrys hyd at ddiwedd 1924, pryd cychwynnai trafodaethau heddwch rhwng y ddwy ochr, ar gais y Cadfridog Miguel Primo de Rivera, Prif Weinidog Sbaen. Er i'r Sbaenwyr dynnu milwyr yn ôl o diriogaeth orllewinol y brotectoriaeth, gwrthododd Abd el-Krim unrhyw gytundeb nad oedd yn cydnabod sofraniaeth y Riff, a rhuthrodd ei luoedd i'r gorllewin wedi ymadawiad y Sbaenwyr.\nAbd el-Krim ar glawr cylchgrawn Time yn Awst 1925.\nAr anterth ei rym, yn nechrau 1925, rheolodd Abd el-Krim bron i dri chwarter o diriogaeth y brotectoriaeth Sbaenaidd. Ymdrechodd i sefydlu llywodraeth fiwrocrataidd a byddin ganolog yn lle'r hen drefn hierarchaidd, ac i gyflwyno cyfraith Fwslimaidd gyfundrefnol, cytundebau masnach rhyngwladol, a rhwydwaith o ffyrdd a thelegyfathrebu. Bwriadodd hefyd cael gwared â'r peseta a chyflwyno arian cyfred newydd o'r enw Riffan. Anfonodd lythyrau, drwy gyfrwng newyddiadurwyr a llysgenhadon, at bennau gwladwriaethau ar draws y byd, yn erfyn arnynt i gydnabod annibyniaeth Gweriniaeth y Riff. Roedd yr economi yn ddibynnol i raddau helaeth ar Ddyffryn Ouergha, un o ardaloedd mwyaf ffrwythlon y Riff, a oedd yn darparu cynnyrch amaethyddol i'r bobl pan oedd embargoau yn atal mewnforion bwyd. Tynnai sylw'r Ffrancod gan gyfoeth naturiol Dyffryn Ouergha, a dechreuasant godi blocdai a safleoedd milwrol o amgylch y dyffryn. Cyfyngwyd ar gyflenwadau o'r dyffryn, a gwaharddwyd allforion bwyd gan Abd el-Krim mewn ymgais i atal prinder bwyd. Daeth bygythiad arall o'r Sbaenwyr, a ddefnyddiodd y cemegyn gwenwynig S-LOST (nwy mwstard) – y tro cyntaf mewn hanes i gyfrwng rhyfela cemegol gael ei ollwng o awyrennau – i dargedu herwfilwyr, pentrefi, a ffynonellau dŵr yn y Riff.\nDan bwysau ei bobl, a oedd yn wynebu prinder bwyd, trodd Abd el-Krim ei sylw at y brotectoriaeth Ffrengig ym Moroco, a symudodd ei luoedd dros y ffin er mwyn diogelu ei linellau cyflenwi â Dyffryn Ouergha. Bu'r Riffiaid yn drech na'r Ffrancod, a chyrhaeddant yn agos i ddinasoedd Fès a Taza. Fodd bynnag, yn ddiweddarach cydnabyddai Abd el-Krim taw hwn oedd ei gamgymeriad strategol mwyaf ei oes, am iddo orfodi ei ddau elyn Ewropeaidd i uno yn ei erbyn. Ymgynghreiriodd y Ffrancod a'r Sbaenwyr i sathru ar y gwrthryfel, a lansiwyd ymgyrch ar y cyd ym Medi 1925 i adennill y brotectoriaeth Sbaenaidd, gyda 18,000 o filwyr Sbaenaidd o'r gogledd a 20,000 o filwyr Ffrengig o'r de. Brwydrodd lluoedd Abd el-Krim, rhyw 13,000 ohonynt ar y mwyaf, yn ffyrnig yn eu herbyn, ond ni fyddent yn drech na niferoedd a thechnoleg yr Ewropeaid. Pallodd grym Abd el-Krim erbyn tymor y gwanwyn 1926, ac ar 27 Mai 1926 ildiodd efe a'i deulu i'r Ffrancod.\nAlltudiaeth a diwedd ei oes (1926–63)Golygu\nAbd el-Krim yn mynd ar drên o Fès i Tanger, ar ei ffordd i Casablanca, ym 1926.\nAnfonwyd Abd el-Krim a'i deulu i Fès gan y Ffrancod, lle buont dan glo am ddeufis. Ar 28 Awst 1926 alltudiwyd Abd el-Krim, ei ddwy wraig a'u plant, ei frawd, ei ewythr, a'u teuluoedd nhw – 30 o bobl i gyd – i ynys Réunion, tiriogaeth Ffrengig yng Nghefnfor India, ac aethant felly ar daith trên o Fès i Casablanca, ac oddi yno ar long i Marseilles. Ar 2 Medi 1926, cychwynnodd y llong ar y fordaith i Réunion. Trigasant yn alltud yn Réunion am ugain mlynedd, mewn sawl preswylfa gan gynnwys Chateau Morangehe a Castel Fleuri, gan dderbyn pensiwn oddi ar y Ffrancod. Magodd y teuluoedd gysylltiadau agos â chymuned Fwslimaidd Gwjarataidd yr ynys, a bu perthynas gyfeillgar rhwng Abd el-Krim a llywodraethwyr Réunion. Penodwyd teiliwr o'r enw Ismail Dindar i ddarparu dillad traddodiadol a bwyd halal i'r teuluoedd, a bu Abd el-Krim a Dindar yn ffrindiau agos. Ym 1937 llaciwyd ar y cyfyngiadau ar breifatrwydd a symudiadau'r teuluoedd, a dechreuodd Abd el-Krim deithio ac hela ar draws yr ynys. Buont yn tyfu cansen siwgr, mango, litshi, a gwafa yn yr ardd, ac yn tyfu mynawyd y bugail (Pelargonium graveolens) mewn cae er mwyn cynhyrchu olew o'r planhigyn a'i werthu mewn siop yn Saint-Denis. Ym 1946 daeth Abd el-Krim yn gyfarwydd â Raymond Vergès, arweinydd y Blaid Gomiwnyddol yn Réunion a thad y cyfreithiwr enwog Jacques Vergès. Wedi ugain mlynedd, tyfodd teulu estynedig Abd el-Krim fel bod rhyw 40 neu 50 ohonynt. Ym 1947 cytunodd y Ffrancod i dderbyn y teuluoedd i Ffrainc am resymau iechyd ac er addysg y plant.\nYr Aifft (1947–63)Golygu\nCludwyd Abd el-Krim a'i deulu estynedig o Réunion ar long Roegaidd, yr SS Katoomba, ar eu ffordd i dde Ffrainc. Ar 23 Mai 1947, derbyniodd Mohamed Ali Eltaher, llywydd y Pwyllgor Palesteinaidd yn yr Aifft, delegram oddi ar Abdo Hussein Eladhal yn ei hysbysu bod yr SS Katoomba wedi hwylio o borthladd Aden y diwrnod hwnnw, ac ar 27 Mai erfyniodd Eltaher ar Farouk, Brenin yr Aifft, i gefnogi cynllun i ryddhau Abd el-Krim wrth i'r llong deithio drwy ddyfroedd Eifftaidd. Ar 30 Mai, pan oedd y llong yn harbwr Suez, ymwelodd Eltaher, aelodau o Swyddfa'r Maghreb Arabaidd, a dirprwyon brenhinol ag Abd el-Krim i gynnig lloches iddo. Ymatebodd Abd el-Krim gan ddweud y byddai'n trafod y cynllun a'i deulu cyn iddo wneud ei benderfyniad. Wedi i'r SS Katoomba gyrraedd pen Camlas Suez, yn Borsaʿīd (Porth Saïd), cytunodd Abd el-Krim i'r cynllun a gadawodd efe a'i holl deulu y llong gan esgus eu bod am ymweld â'r ddinas. Derbyniasant loches oddi ar y Brenin Farouk, a thrigodd Abd el-Krim yng Nghairo am weddill ei oes.\nAbd el-Krim (canol) yn cynnal cinio yng Nghairo ym 1963, ychydig cyn ei farwolaeth. Ymhlith ei westeion mae'r ysgolhaig o Diwnisia Mohamed Fadhel Ben Achour (trydydd o'r dde).\nYn yr Aifft, gweithiodd Abd el-Krim am gyfnod gyda Phwyllgor Rhyddhau'r Maghreb, ac ysgrifennodd erthyglau i gyhoeddiadau Arabeg yn lladd ar drefedigaethrwydd Ewropeaidd. Yn Ionawr 1948 sefydlodd Bwyllgor Rhyddhau Cenedlaethol yr Affricanwyr Gogleddol, i weithredu dros annibyniaeth i Foroco (a oedd yn parhau dan brotectoriaethau Ffrainc a Sbaen), Algeria Ffrengig, a phrotectoriaeth Ffrengig Tiwnisia. Bu Abd el-Krim yn llywydd ar y mudiad hwnnw hyd at ei farwolaeth. Er i Foroco ennill ei hannibyniaeth ym 1956, gwrthodai Abd el-Krim ddychwelyd i'w famwlad. Yn ystod ei flynyddoedd olaf, cydnabuwyd Abd el-Krim yn ysbrydoliaeth wrthdrefedigaethol o hyd. Mae'n bosib iddo gydweithio â Ho Chi Minh yn ystod Rhyfel Indo-Tsieina drwy berswadio milwyr Arabaidd ym Myddin Ffrainc i ymuno ag herwfilwyr y Việt Minh. Credir i Che Guevara gwrdd ag Abd el-Krim ddwywaith yn llysgenhadaeth Moroco yng Nghairo ym 1959. Bu farw Abd el-Krim ar 6 Chwefror 1963 yng Nghairo, tua 80 oed.\n↑ 1.0 1.1 1.2 1.3 1.4 Er, "Abd-el-Krim al-Khattabi" (2021), t. 3.\n↑ 2.00 2.01 2.02 2.03 2.04 2.05 2.06 2.07 2.08 2.09 2.10 2.11 2.12 2.13 2.14 2.15 (Saesneg) Abd el-Krim. Encyclopædia Britannica. Adalwyd ar 16 Mai 2021.\n↑ 3.0 3.1 3.2 3.3 3.4 3.5 3.6 3.7 3.8 Er, "Abd-el-Krim al-Khattabi" (2021), t. 4.\n↑ Abd el-Krim, Memoiren, Mein Krieg gegen Spanien und Frankreich (Dresden: Carl Reissner Verlag, 1927), t. 57.\n↑ 5.0 5.1 5.2 5.3 5.4 Er, "Abd-el-Krim al-Khattabi" (2021), t. 5.\n↑ D. M. Hart, The Aith Waryaghar of the Moroccan Rif: An ethnography and history (Tucson: University of Arizona Press, 1976), t. 374.\n↑ David S. Woolman, Rebels in the Rif (1968), t. 97.\n↑ 8.0 8.1 J. Bode, Abd El Krim’s Freiheitskampf gegen Franzosen und Spanier (Charlottenburg: Verlag Offene Worte, 1926), t. 55.\n↑ Bode, Abd El Krim's Freiheitskampf (1926), t. 24.\n↑ 10.0 10.1 10.2 10.3 Er, "Abd-el-Krim al-Khattabi" (2021), t. 6.\n↑ 11.0 11.1 11.2 11.3 Er, "Abd-el-Krim al-Khattabi" (2021), t. 7.\n↑ Er, "Abd-el-Krim al-Khattabi" (2021), t. 8.\nMevliyar Er, "Abd-el-Krim al-Khattabi (1882–1963)" yn The Palgrave Encyclopedia of Imperialism and Anti-Imperialism, ail argraffiad, golygwyd gan Immanuel Ness a Zak Cope (Cham: Palgrave Macmillan, 2021), tt. 1–15.\nPierre Fontaine, Abd-el-Krim: Origine de la rébellion nord-africaine (Paris: Les Sept Couleurs, 1958).\nRupert Furneaux, Abdel Krim: Emir of the Rif (1967).\nFrançois Maspero, Abd el-Krim et la république du rif (Paris: Librairie François Maspero, 1976).\nWedi dod o "https://cy.wikipedia.org/w/index.php?title=Abd_el-Krim&oldid=10945353"\nLast edited on 17 Mehefin 2021, at 08:31\nNewidiwyd y dudalen hon ddiwethaf ar 17 Mehefin 2021, am 08:31.


Arlunydd o Abertawe yn cyhoeddi llyfr am yr wyddor Gymraeg | Dysgu Cymraeg\nArlunydd o Abertawe yn cyhoeddi llyfr am yr wyddor Gymraeg\n10 Ebrill 19\nMae arlunydd o Abertawe wedi cael ei ysbrydoli i greu llyfr am yr wyddor Gymraeg.\nMae Mark Hughes yn dysgu Cymraeg gyda Dysgu Cymraeg Ardal Bae Abertawe yng nghanolfan Tŷ Tawe, Abertawe. Penderfynodd Mark ddarlunio llythyren wahanol bob dydd nôl ym mis Hydref, fel rhan o gystadleuaeth arbennig i arlunwyr proffesiynol o’r enw Inktober.\nAr ôl cwblhau’r sialens, aeth ati i gyhoeddi’r gwaith gorffenedig mewn llyfr o’r enw ‘Yr Wyddor’. Mae’r llyfr ar werth ar-lein ac yn siop Tŷ Tawe a siop lyfrau ‘Cover to Cover’ yn y Mwmbwls.\n‘‘Dw i wedi bod eisiau creu llyfr am yr wyddor Gymraeg ers tro ond nes i fyth orffen y dasg. Mi nes i ddangos rhai o’r darluniau gorffenedig i’m tiwtor cefnogol, Robin Campbell a bu’n ddylanwad mawr arna i wrth i mi barhau i orffen yr wyddor y tro yma. Wrth i mi greu mwy a mwy o ddarluniau, soniodd rhywun y dylwn i eu cyhoeddi mewn llyfr a dyna ddigwyddodd.’’\nYchwanegodd Robin Campbell, tiwtor gyda Dysgu Cymraeg Ardal Bae Abertawe:\n‘‘Mae Mark yn gymeriad hoffus iawn ac mae ganddo’r gallu i wneud i eraill chwerthin. Mae’n awyddus i ysbrydoli eraill i ddysgu Cymraeg, yn arlunydd talentog tu hwnt ac mae ei luniau yn arbennig o unigryw.’’\nMae Mark wrth ei fodd yn mynychu sesiynau ‘Sadwrn Siarad’ yn Nhŷ Tawe, yn ogystal â’r sesiwn werin fisol. Mae Mark yn gwerthfawrogi’r cyfle i ymarfer y Gymraeg mewn awyrgylch anffurfiol a chyfarfod dysgwyr a siaradwyr Cymraeg mewn digwyddiadau o’r fath yn Abertawe.\n‘‘Ers i mi ddechrau dysgu’r iaith, dw i wedi sylweddoli bod cymaint o fy nghwmpas i yn siarad Cymraeg,’’ meddai Mark. ‘‘Dw i wrth fy modd yn clywed pobl yn siarad Cymraeg gyda’i gilydd.’’\nI ddod o hyd i gwrs Dysgu Cymraeg, neu gyfleoedd i ymarfer yr iaith yn Ardal Bae Abertawe, ewch i dysgucymraeg.cymru


BTEC Gwasanaethau Cyhoeddus Lefel 2\nO leiaf pedwar TGAU gradd D neu uwch, gan gynnwys naill ai Mathemateg/Rhifedd neu Gymraeg Iaith Gyntaf/Saesneg; neu gymhwyster Diploma Lefel 1 priodol yn y maes galwedigaethol perthnasol yn cynnwys naill ai TGAU Mathemateg/Rhifedd neu Gymraeg Iaith Gyntaf/Saesneg.\nYn ystod y cwrs hwn, byddwch yn cael profiad galwedigaethol mewn gwasanaethau cyhoeddus mewn lifrau drwy gyflwyniadau, ymweliadau, gweithdai, mentora a phrofiad gwaith.\n... Rydych yn dymuno dilyn gyrfa mewn gwasanaethau mewn lifrau\n... Rydych eisiau cyfuniad o ddysgu rhagweithiol, ymarferol a theori\n... Rydych yn breuddwydio am weithio i’r gwasanaeth tân, yr heddlu, y fyddin neu’r llynges.\nBydd y cwrs yn cynnwys astudio sgiliau gwasanaeth cyhoeddus, cynllunio gyrfa a gwella iechyd a ffitrwydd er mwyn cael mynediad i'r gwasanaethau cyhoeddus mewn lifrai. Cewch gyfle i gymryd rhan mewn gweithgareddau fel cymorth cyntaf, gweithgareddau awyr agored, academïau pêl-droed, pêl-rwyd neu rygbi.\nNid oes arholiad ysgrifenedig terfynol gan y byddwch yn cyflawni eich cymhwyster trwy asesiad parhaus. Bydd hyn yn cynnwys cyflawni aseiniadau, gwaith prosiect ac astudiaethau achos lle rydych chi'n casglu tystiolaeth o'ch cymhwysedd. Ar ôl cwblhau’r cwrs, byddwch yn ennill cymwysterau mewn:\nI ymuno â'r cwrs, bydd angen o leiaf bedwar TGAU Gradd D neu uwch arnoch i gynnwys naill ai Mathemateg / Mathemateg Rhifedd neu Saesneg / Cymraeg Iaith Gyntaf neu gymhwyster Diploma Lefel 1 priodol yn y maes galwedigaethol perthnasol i gynnwys naill ai TGAU Mathemateg / Mathemateg Rhifedd neu Saesneg / Cymraeg iaith gyntaf.\nMae angen ymrwymiad llawn i bresenoldeb, yn ogystal â dangos parch at eraill, brwdfrydedd am y pwnc a hunan-gymhelliant. Cewch eich asesu'n barhaus ac mae disgwyliad y byddwch yn parhau â'ch astudiaethau a'ch gwaith cwrs yn ystod eich amser eich hun.\nDiploma Estynedig BTEC Lefel 3 Gwasanaethau Cyhoeddus neu gyflogaeth yn y gwasanaethau cyhoeddus mewn lifrai neu'r diwydiant awyr agored.\nDisgwylir i chi brynu dillad awyr agored a chwaraeon gwerth hyd at £100.\nBle alla i astudio BTEC Gwasanaethau Cyhoeddus Lefel 2?


yr ymgyrch | Canser Yr Ysgyfaint GIG CYMRU\nBeth yw Bod yn Glir ar Ganser?\nNod Bod yn Glir ar Ganser yw sicrhau diagnosis cynharach o ganser trwy godi ymwybyddiaeth o'i arwyddion a'i symptomau. Mae'r ymgyrch yn annog pobl â symptomau perthnasol i weld eu meddyg teulu ar unwaith. Bydd ymgyrch canser yr ysgyfaint ledled Cymru yn rhedeg rhwng 11 Gorffennaf - 11 Awst 2016.\nBeth yw neges allweddol yr ymgyrch?\nY neges ar gyfer y cyhoedd yw: Wedi bod yn pesychu am dair wythnos? Dywedwch wrth eich doctor.\nPam fod yr ymgyrch hon yn canolbwyntio ar ganser yr ysgyfaint?\nMae cyfradd goroesi canser yr ysgyfaint yng Nghymru yn isel iawn o'i gymharu â gwledydd eraill yn Ewrop. Yng Nghymru, canser yr ysgyfaint yw'r canser trydydd mwyaf cyffredin mewn dynion a'r ail mwyaf cyffredin mewn merched. Bob blwyddyn, mae'n gyfrifol am fwy o farwolaethau nag o ganser y coluddyn a chanser y fron gyda'i gilydd.1\nNod yr ymgyrch yw codi ymwybyddiaeth o beswch yn barhaus am dair wythnos fel un o'r symptomau allweddol o ganser yr ysgyfaint ac mae'n annog pobl sydd â'r symptom hwn i ddweud wrth eu meddyg.\nAt bwy mae'r ymgyrch yn anelu?\nMae canser yr ysgyfaint yn fwy cyffredin wrth i bobl heneiddio - mae 98% o'r rhai a gafodd ddiagnosis yng Nghymru dros 50 oed1, felly mae'r ymgyrch wedi ei hanelu at ddynion a menywod yn y grŵp oedran hwn. Mae hefyd wedi ei anelu at ffrindiau a theulu sy'n gallu trosglwyddo gwybodaeth ac annog y person i wneud apwyntiad gyda'u meddyg os ydynt yn poeni.\nMae ysmygu yn achosi mwy nag 8 allan o bob 10 achos o ganser yr ysgyfaint yn y DU. Mae pobl sy'n ysmygu, oedd yn arfer ysmygu, neu wedi bod yn agored i fwg ail-law mewn mwy o risg o ddatblygu'r clefyd.\nEr bod ysmygu yn achosi'r rhan fwyaf o achosion canser yr ysgyfaint, nid yw'r hysbysebion yn canolbwyntio ar neges ysmygu; rydym yn gwybod y gall cynnwys neges sy'n gysylltiedig ag ysmygu droi pobl i ffwrdd - efallai bydd ysmygwyr yn teimlo eu bod yn cael darlith, ac efallai na fydd y rhai oedd yn arfer ysmygu, neu erioed wedi ysmygu yn ei weld yn berthnasol iddynt hwy.\nDarllenwch daflen canser yr ysgyfaint\n1 Canser yr Ysgyfaint yng Nghymru, Uned Deallusrwydd a Gwyliadwriaeth Canser Cymru\nDaflen canser yr ysgyfaint


Profiad Cymru ar gael i helpu Lloegr i newid ei system rhoi organau | LLYW.CYMRU\nProfiad Cymru ar gael i helpu Lloegr i newid ei system rhoi organau\nMae'r Ysgrifennydd Iechyd, Vaughan Gething, wedi ysgrifennu at Jeremy Hunt, i gynnig cyngor i helpu Lloegr i newid ei system rhoi organau.\nCaiff pobl 18 oed neu hŷn sydd wedi byw yng Nghymru am fwy na deuddeng mis, ac sy’n marw yng Nghymru, eu hystyried bellach fel pe baent wedi rhoi cydsyniad i roi organau, oni bai eu bod wedi optio allan. Mae hyn yn cael ei alw'n gydsyniad tybiedig.\nGall pobl sy’n dymuno bod yn rhoddwr organau naill ai gofrestru penderfyniad i optio i mewn neu wneud dim, a fydd yn golygu nad oes ganddynt wrthwynebiad i roi organau. Gall y bobl hynny nad ydynt yn dymuno bod yn rhoddwr organau optio allan ar unrhyw adeg.\n“Rydyn ni'n credu bod y system feddal o optio allan ar gyfer rhoi organau yn dod â manteision i'r rhai y mae angen trawsblaniad arnyn nhw, drwy roi'r cyfle i drawsnewid eu bywydau yng ngwir ystyr hynny.\n“Roeddwn i'n falch felly i glywed y Prif Weinidog yn San Steffan yn cyhoeddi ei bwriad i ddilyn ein harweiniad drwy gynnal ymgynghoriad ar system newydd o optio allan ar gyfer rhoi organau yn Lloegr.\n“Dw i'n hynod falch o'r hyn rydyn ni wedi ei gyflawni hyd yn hyn, ac yn y cyfamser rydyn ni wedi ennill cyfoeth o brofiad wrth weithredu ein system optio allan ni yma yng Nghymru. Rydyn ni wrth law i helpu Lloegr mewn unrhyw ffordd y gallwn ni wrth iddyn nhw fwrw ymlaen â'r gwaith o gyflwyno deddfwriaeth ar y mater pwysig hwn.\n“Ddydd Mercher (1 Tachwedd 2017), bydda' i'n lansio ymgyrch fawr newydd sy'n canolbwyntio ar rôl teuluoedd yn y broses rhoi organau. Er ein bod bob amser yn hapus i gynnig ein cyngor a chymorth i Loegr, a gwledydd eraill sy'n ystyried newid eu system, rydyn ni'n gwybod bod yna waith i'w wneud yng Nghymru o hyd i godi ymwybyddiaeth o'r newidiadau i'n system rhoi organau ni. Rydyn ni'n awyddus i sicrhau bod digon o organau ar gael i’r rheini y mae angen trawsblaniad arnyn nhw.”


Sgwrsio São Gabriel. Sgwrsio am ddim gyda dieithryn ar hap yn syth o São Gabriel.\nCroeso i Chatroulette São GabrielCyswllt i berson aleatory unrhyw le yn y byd. Gyda Chatroulette São Gabriel gallwch ddewis rhwng yr opsiynau canlynol:- Sgwrs am ddim gyda phob math o bobl o São Gabriel. I nodi hyn, ewch i 'Settings'.- Sgwrs gyda gwe-gamera yn y modd 'n fideo'.- Sgwrs gyda meicroffon yn y modd 'micro'.- Sgwrs safle ddienw heb micro ac nid oes unrhyw 'n fideo yn y modd' testun '.- Spy sgyrsiau eraill yn ddienw os ydych yn caniatáu.- Os nad ydych yn dymuno i ni spied newid yn 'Settings'.I ddechrau pwyswch 'F2' neu cliciwch 'dechrau'.\nRhestr o ddinasoedd yn São Gabriel:


PDC yn derbyn statws Prifysgol Noddfa | University of South Wales\nPDC yn derbyn statws Prifysgol Noddfa\nPrifysgol De Cymru yw’r ail sefydliad addysg uwch yng Nghymru i dderbyn statws Prifysgol Noddfa. Mae hyn yn gydnabyddiaeth o ymrwymiad y Brifysgol i greu diwylliant o groeso i bobl sy’n ceisio noddfa yn ei champysau a thu hwnt.\nWrth i fwyfwy o bobl gael eu gorfodi i ffoi rhag gwrthdaro ac erledigaeth ledled y byd, sefydlwyd cynllun Prifysgol Noddfa yn 2017 gan elusen genedlaethol City of Sanctuary sy’n gweithio i ddarparu lleoedd diogel i bawb.\nMae City of Sanctuary wedi partneru ag Article 26 – prosiect sydd â’r nod o gynorthwyo myfyrwyr a geisiodd noddfa ym Mhrydain i dderbyn addysg uwch a llwyddo yn eu hastudiaethau – Student Action for Refugees a sefydliadau eraill i ddatblygu rhwydwaith Prifysgolion Noddfa. Nod y cynllun yw ysbrydoli a chynorthwyo prifysgolion i fabwysiadu diwylliant ac arferion o groeso oddi mewn i’w sefydliadau eu hunain, yn eu cymunedau ehangach, a ledled sector Addysg Uwch Prydain.\nFel rhan o’r broses ddyfarnu, treuliodd tîm o blith pwyllgor Prifysgol Noddfa ddiwrnod yn siarad gyda rhai o fyfyrwyr-ffoaduriaid PDC, myfyrwyr TESOL (Addysgwyr Saesneg i Siaradwyr Ieithoedd Eraill) israddedig, staff sy’n gweithio ar gynllun Noddfa PDC ac aelodau’r grŵp Cydraddoldeb ac Amrywiaeth. Mae Prifysgol De Cymru bellach yn un o 15 o Brifysgolion Noddfa yn y Deyrnas Unedig.\nMae statws Prifysgol Noddfa PDC yn ategu Cenedl Noddfa – Cynllun Ffoaduriaid a Cheiswyr Lloches Llywodraeth Cymru, a gyhoeddwyd y llynedd, sef y cam diweddaraf tuag at uchelgais Cymru i fod yn genedl noddfa i bawb sy’n dymuno ymgartrefu yma.\nMae’r cynllun yn cyflwyno amrywiaeth o gymorth wedi’i dargedu sy’n briodol yn ddiwylliannol i geiswyr lloches a ffoaduriaid, gan gynnwys:\nGwasanaethau iechyd meddwl sy’n mynd i’r afael â phrofiadau anodd blaenorol y sawl sy’n ceisio noddfa\nYmyriadau i liniaru’r risg bod ffoaduriaid a cheiswyr lloches yn mynd yn ddiymgeledd\nCamau i atal unigolion bregus rhag cael eu cam-drin\nDiogelu, yn arbennig yn achos plant digwmni sy’n ceisio lloches.\nMae Dr Mike Chick, Pencampwr Ffoaduriaid cyntaf PDC, yn rheoli a chynghori ar y cymorth y gall ffoaduriaid ei gael gan y Brifysgol. Mae’n bwynt cyswllt unigol i bob cwestiwn ynghylch rhyngweithio â myfyrwyr ac ymgeiswyr sy’n ffoaduriaid.\nY mae hefyd yn hyrwyddo Cynllun Noddfa Ffoaduriaid PDC sydd, drwy’r Ganolfan Saesneg Rhyngwladol, yn darparu cymorth i nifer gyfyngedig o ffoaduriaid cymwys er mwyn iddynt wella eu sgiliau iaith Saesneg cyn cychwyn ar gwrs israddedig.\n“Dros yr ychydig flynyddoedd diwethaf, rydyn ni wedi helpu cymaint o geiswyr lloches, a llawer ohonyn nhw wedi dianc rhag rhyfel ac erledigaeth a bellach yn daer eisiau cyfrannu at gymdeithas sy’n cynnig diogelwch iddyn nhw rhag niwed,” meddai Mike.\n“Mae cael ein cydnabod yn Brifysgol Noddfa yn gyrhaeddiad sylweddol i Brifysgol De Cymru ac yn destun balchder i’n holl staff a’n myfyrwyr. Wrth groesawu a chynorthwyo ceiswyr noddfa, rydyn ni’n cydnabod y cyfraniad rhyfeddol maen nhw’n ei wneud i’r Brifysgol a’n cymunedau.”\nYchwanegodd yr Athro Julie Lydon, Is-Ganghellor o PDC: “Gan fod anghenion ffoaduriaid yn newid yn gyson, bydd ein statws fel Prifysgol noddfa yn sefyllfa ddatblygol, ac rwy’n falch iawn o’r gwaith mae cydweithwyr ar draws y Brifysgol yn ei wneud i roi croeso i bob un o'n myfyrwyr, sut bynnag y maent yn dod o hyd i'w ffordd i mewn i'r teulu USW.”


Gradd Sylfaen (FdA) Cyfryngau Creadigol a… | Grŵp Llandrillo Menai\nGraddau (Addysg Uwch)\nGradd Sylfaen (FdA) Cyfryngau Creadigol a Chyfryngau Darlledu\nRhan amser,\tLlawn Amser\nY Cyfryngau, Teledu a Ffilm\nLlawn amser: 2 flynedd NEU Rhan-amser: 4 blynedd.\nCwrs ymarferol yn bennaf yw'r cwrs Gradd Sylfaen mewn Cyfryngau Creadigol a Chyfryngau Darlledu a bydd y pwyslais ar feithrin sgiliau sy'n berthnasol i ddiwydiant. Edrychir ar y sgiliau creiddiol sy'n ymwneud â gwaith camera, goleuo a sain o ran theori'n gyntaf cyn mynd ymlaen i wneud gwaith ymarferol yn ein stiwdio a'n galeri. Mae'r elfennau sy'n ymwneud â chyfryngau creadigol yn cynnwys animeiddio, ysgrifennu ar gyfer y sgrin a dylunio graffig. Caiff sgiliau darlledu eraill fel golygu fideo, golygu sain, ffilmio a chreu effeithiau gweledol eu haddysgu gan ddefnyddio meddalwedd safonol y diwydiant. Mae'r cwrs hwn yn addas i gynhyrchwyr cynnwys amlgyfrwng, y rhai sydd â diddordeb mewn gwaith sain a goleuo ar ddigwyddiadau byw a'r rhai sydd am weithio yn y diwydiannau creadigol.\nMae gwybodaeth fanylach am fodiwlau yn yr adran 'Gwybodaeth Ychwanegol yn ôl Campws/Cwrs'.\nEwch i'r dudalen Cymorth Ariannol a Chyllid am fwy o wybodaeth.\nCewch wybodaeth fanylach yn eich cyfweliad ac yn y ddogfen dilysu rhaglen am gostau eraill sy'n gysylltiedig â'ch cwrs a'ch lleoliad/profiad gwaith (os yw hynny'n berthnasol).\nGall costau ychwanegol fod yn gysylltiedig â'r canlynol:\ndeunyddiau i astudio'n annibynnol\nymweliadau allanol, e.e. ag amgueddfeydd neu arddangosfeydd\nmeddalwedd i allu gweithio gartref\nmynediad at ddeunyddiau i'w gwerthuso a'u dadansoddi\nTGAU gradd C neu uwch mewn Cymraeg neu Saesneg iaith gyntaf\nDylai unrhyw raddau, diplomâu neu dystysgrifau cymwys fod wedi'u haddysgu a'u hasesu drwy gyfrwng y Gymraeg neu'r Saesneg, neu\nYn achos ymgeiswyr o dramor, i gael mynediad ar Lefel 4, dylid bod yn rhugl yn y Saesneg hyd at safon IELTS 5.5 neu uwch (ni ddylai unrhyw elfen fod yn llai na 5.0)\nYn achos ymgeiswyr o dramor, i gael mynediad ar Lefel 5 neu uwch, dylid bod yn rhugl yn y Saesneg hyd at safon IELTS 6.0 neu uwch (ni ddylai unrhyw elfen fod yn llai na 5.5)\no leiaf 70 pwynt UCAS mewn prif gymhwyster lefel 3, gan amlaf yn cynnwys gradd llwyddo mewn o leiaf un pwnc perthnasol a allai gynnwys: Lefel A, BTEC, Bagloriaeth Ryngwladol, Mynediad i AU; neu NVQ Lefel 3; yn ogystal â'r pwnc perthnasol, derbynnir nifer o gymwysterau ychwanegol o Gymru, Lloegr a'r Alban i gefnogi'r pwyntiau UCAS, e.e. Bagloriaeth Cymru.\nTGAU gradd C neu uwch mewn Mathemateg/Rhifedd neu Sgiliau Allweddol/Hanfodol ar lefel gyfwerth. Bydd gofyn i ymgeiswyr nad oes ganddynt y cymwysterau hyn ddangos tystiolaeth i gadarnhau bod safon eu rhifedd yn bodloni gofynion y rhaglen.\nMae cymwysterau rhyngwladol cyfwerth yn dderbyniol\nGall ymgeiswyr ddewis cyflwyno portffolio i gefnogi eu cais\nYn unol â rheoliadau a pholisïau GLlM, byddwn yn fodlon ystyried amrywiaeth eang o gymwysterau a phrofiadau proffesiynol eraill gan fyfyrwyr nad ydynt yn bodloni'r gofynion academaidd a nodir uchod. Bydd hyn ar sail cyflwyno portffolio o ddysgu blaenorol i'w achredu (APL/APEL/RPEL).\nMae'r cwrs yn cael ei ddarparu drwy gyfuniad o'r canlynol:\nMae'r dysgu yn broses gyfranogol, anffurfiol ac yn llawn o gyfleoedd i'r unigolyn ymchwilio a bod yn greadigol. Gallai lleoliad yn y diwydiant hefyd fod yn rhan o'r cwrs.\nLlawn amser: 2 flynedd, 2 diwrnod yr wythnos (fel arfer 9.00 am - 5.00 pm)\nRhan-amser: 4 blynedd, 1 diwrnod yr wythnos (fel arfer 9.00 am - 5.00 pm)\nChris Bainbridge (Rhaglen Arweinydd): bainbr1c@gllm.ac.uk\nDiane Roberts (Gweinyddiaeth): robert18d@gllm.ac.uk\nAsesir y cwrs trwy waith cwrs. Nid oes arholiadau.\nCaiff asesiadau eu marcio a'u dychwelyd i fyfyrwyr gydag adborth adeiladol a datblygiadol pan fo hynny'n berthnasol. Mae adborth effeithiol yn cyfuno gwybodaeth sy'n galluogi myfyrwyr i ddeall cryfderau a chyfyngiadau eu perfformiad blaenorol, a gwybodaeth sy'n eu galluogi i ddeall sut y gellid gwella eu perfformiad yn y dyfodol. Bydd myfyrwyr yn derbyn adborth yn brydlon a bydd yr adborth hwn yn cyfiawnhau sut y dyfarnwyd y radd. Caiff myfyrwyr gyfle i fyfyrio ar yr adborth a gawsant ac i nodi eu cryfderau, pethau a fu'n heriol iddynt a meysydd y mae angen eu datblygu, er mwyn gwella eu hasesiad nesaf. Bydd yr adborth yn cynnwys cysylltu tystiolaeth â meini prawf asesu, er mwyn dangos sut y bydd y myfyriwr wedi bodloni'r canlyniadau dysgu.\nMae cyfleoedd yn cynnwys dilyniant i'r BA (Anrh) mewn Cyfryngau Creadigol a Darlledu, graddau Meistr a hyfforddiant athrawon.\nMae'r Radd Sylfaen mewn Cyfryngau Creadigol a Darlledu yn radd dan arweiniad ymarferol yn bennaf, gan ganolbwyntio ar sgiliau diwydiant perthnasol a gofynnol. Mae'r cwrs hwn yn ddelfrydol ar gyfer y rhai sydd â diddordeb mewn gweithio yn y diwydiant cyfryngau.\nAm bob 10 credyd, dylai myfyrwyr ymgysylltu â thua 100 o oriau tybiannol o ddysgu. Bydd hyn oddeutu 30% o gyswllt dysgu uniongyrchol a 70% o ddysgu annibynnol i fyfyrwyr.\nMae'r cwrs yn cynnwys y modiwlau canlynol:\nSgiliau Technegol Hanfodol (10 credyd, craidd)\nBydd y modiwl hwn yn galluogi'r myfyrwyr i feithrin dealltwriaeth o'r theorïau a'r egwyddorion sylfaenol sy'n ymwneud â gosod a graddnodi offer. Bydd y myfyrwyr hefyd yn dod i ddeall sut mae gweithio mewn amgylchedd proffesiynol. (Asesiad Ymarferol 100%)\nAstudiaethau Cyd-destunol (10 credyd, gorfodol)\nNod yr uned hon yw cael y myfyrwyr i ddeall sut mae cyfryngau wedi datblygu, i ddangos dealltwriaeth o sut mae rhoi theorïau'n ymwneud â chyfryngau ar waith ac i egluro sut mae gwaith cynhyrchu cyfryngau'n gweithio'n ymarferol. (Cyflwyniad 40%, Asesiad Ymarferol 60%)\nDulliau Darlledu Proffesiynol (20 credyd, gorfodol)\nBydd y modiwl hwn yn galluogi'r myfyrwyr i ddeall yr egwyddorion sy'n ymwneud â chyn-gynhyrchu, cynhyrchu ac ôl-gynhyrchu. Bydd y myfyrwyr yn dysgu sut i gipio deunyddiau sain a fideo o ffynonellau digidol amrywiol, deall sut i ddefnyddio technegau cywasgu sain a fideo a sut i storio deunyddiau'n effeithiol. Yn ogystal, bydd y myfyrwyr yn meithrin dealltwriaeth o sut mae dilyniannau sain a fideo'n cyfleu syniadau a gwybodaeth. (Portffolio 100%)\nAstudiaethau Gweledol ac Animeiddio (20 credyd, gorfodol)\nBydd y modiwl hwn yn cyflwyno gwybodaeth am dechnegau gweledol sylfaenol er mwyn i'r myfyrwyr allu dylunio a chreu animeiddiad ffisegol neu ddigidol. Bydd yn cynnwys egwyddorion animeiddio a dylunio graffig, ac yn galluogi'r myfyrwyr i ddefnyddio technegau, prosesau ac arferion penodol i gyfleu eu syniadau creadigol. (Asesiad Ysgrifenedig 10%, Asesiad Ymarferol 60%, Portffolio 30%)\nSgiliau Ymchwil ac Astudio (10 credyd, craidd) Nod y modiwl hwn yw datblygu sgiliau astudio'r myfyrwyr, gan alluogi cynhyrchu ysgrifennu academaidd cadarn, cyflwyno meddwl beirniadol a sgiliau ymchwil sylfaenol. Bydd yn galluogi myfyrwyr i ddatblygu sgiliau ysgrifennu academaidd, defnyddio confensiynau academaidd, ymchwil gwybodaeth, myfyrio a rheoli a threfnu eu gwaith. (Asesiad Ysgrifenedig 100%)\nDysgu Seiliedig ar Gyflogadwyedd 1 (20 credyd, gorfodol) Nod y modiwl hwn yw galluogi dysgwyr i gyflawni nifer o dasgau sy'n gysylltiedig â chyflogaeth, wedi'u negodi ar y cyd â chyflogwyr / cynrychiolwyr y diwydiant a staff yn y Grŵp. (Asesiad Ysgrifenedig 100%)\nCynhyrchu Aml-gamera (10 credyd, gorfodol)\nBydd y modiwl hwn yn galluogi myfyrwyr i feithrin y wybodaeth a'r sgiliau sydd eu hangen i wneud gwaith aml-gamera, i weithio'n unol â chynllun ar gynhyrchiad aml-gamera sy'n bodloni briff penodol ac i adfyfyrio ar eu perfformiad eu hunain ac aelodau eraill o'r tîm cynhyrchu yn ogystal â'r cynnyrch terfynol. (Asesiad Ysgrifenedig 20%, Asesiad Ymarferol 80%)\nCyfryngau Creadigol (10 credyd, gorfodol)\nBydd y modiwl hwn yn galluogi'r myfyrwyr i feithrin dealltwriaeth o egwyddorion dweud stori, datblygu cymeriadau a chynllunio naratif. Bydd y myfyrwyr hefyd yn dysgu am fformatau byrddau stori a sgriptiau ffilm. (Portffolio 100%)\nCynhyrchu Sain (10 credyd, gorfodol)\nBydd y modiwl hwn yn galluogi'r myfyrwyr i feithrin dealltwriaeth o'r theorïau a'r egwyddorion sylfaenol sy'n ymwneud â chynhyrchu sain. Byddant hefyd yn dysgu am egwyddorion recordio digidol, a sut i gipio, golygu a darlledu eu hallbwn o fewn fframwaith cynhyrchu cyfryngau. (Asesiad Ysgrifenedig 20%, Asesiad Ymarferol 60, Portffolio 20%)\nDulliau Ymchwilio a Sgiliau Astudio (20 credyd, craidd)\nNod y modiwl hwn yw cadarnhau, datblygu ymhellach ac ymestyn gallu'r myfyriwr i ddefnyddio amrediad o sgiliau academaidd yn gywir mewn disgyblaeth benodol. Bydd yn galluogi'r myfyrwyr i wella eu sgiliau ysgrifennu academaidd a'u sgiliau ymchwilio i ganfod gwybodaeth, i gyflwyno a rhoi amrediad o ddulliau ymchwilio ar waith ac i ddadlau ag argyhoeddiad. (Asesiad Ysgrifenedig 100%)\nProsiect Fideo Mawr (20 credyd, craidd)\nNod y modiwl hwn yw rhoi i fyfyrwyr y wybodaeth a'r sgiliau sy'n angenrheidiol i gynllunio a rheoli prosiect cyfryngau. Bydd yn ceisio gwella sgiliau'r myfyrwyr mewn maes cynhyrchu arbenigol a'u gallu i gyfuno sgiliau o feysydd gwahanol i gynhyrchu un prosiect cydlynol. Yn ogystal, bydd y myfyrwyr yn dysgu sut i ddyfeisio a gweithredu'n unol ag amserlenni (y maent yn eu trefnu eu hunain ar y cyd â goruchwyliwr y prosiect), i reoli eu dysgu eu hunain ac i fynd ati'n ymarferol i ymateb i friff prosiect. (Cyflwyniad 20%, Asesiad Ysgrifenedig 10%, Asesiad Ymarferol 70%)\nEntrepreneuriaeth a Hyrwyddo'ch Hun (20 credyd, gorfodol)\nNod y modiwl hwn yw dadansoddi sut mae pobl sy'n gweithio yn y cyfryngau yn marchnata a hyrwyddo eu hunain, ysgrifennu dogfennau busnes fel cynigion a chynlluniau busnes, dynodi amrediad o ystyriaethau ariannol a galluogi'r myfyrwyr i ddatblygu eu sgiliau o ran marchnata a hyrwyddo'u hunain. (Asesiad Ymarferol 40%, Portffolio 60%)\nEffeithiau Gweledol a Graffeg Symudiadau (20 credyd, gorfodol)\nBydd y modiwl hwn yn cyflwyno gwybodaeth am sut mae delweddau wedi'u cynhyrchu â chyfrifiadur a delweddau ffotorealistig yn cael eu creu ac yna'n cael eu cyfosod mewn golygfa ddi-dor. Edrychir ar sut mae asedau 2D a 3D yn gallu cael eu creu ac yna'u hanimeiddio'n ddigidol. Yn ogystal, bydd yn anelu at feithrin gallu ymarferol o ran creu cynnwys digidol i'w gyfosod ac at wella technegau digidol. Y bwriad yw galluogi'r myfyrwyr i adfyfyrio ar eu gwaith cynhyrchu ac ôl-gynhyrchu eu hunain. (Cyflwyniad 40%, Asesiad Ysgrifenedig 10%, Asesiad Ymarferol 50%)\nAstudiaethau Teledu (10 credyd, gorfodol)\nNod y modiwl hwn yw datblygu'r ffordd mae'r myfyrwyr yn mynd ati i gyflwyno canlyniadau eu hymchwil mewn ffurf briodol ac i ystyried goblygiadau'r ffurf maent yn ei dewis o ran arddull, strwythur a chonfensiynau cyflwyno perthnasol. (Cyflwyniad 30%, Asesiad Ymarferol 70%)\nGweithio'n Unol â Briff Proffesiynol (10 credyd, gorfodol):\nNod y modiwl hwn yw atgyfnerthu gwybodaeth a sgiliau sydd eisoes wedi'u meithrin er mwyn annog y myfyrwyr i feddwl mewn ffordd wreiddiol, feirniadol ac annibynnol sy'n berthnasol i amrywiol leoliadau gwaith yn y maes. Bydd y modiwl yn galluogi'r myfyrwyr i weithio ar friff proffesiynol sy'n berthnasol i'r llwybr gyrfaol maent yn gobeithio ei ddilyn ac a fydd hefyd yn cyfrannu at gyflawni nodau ac amcanion y cwrs a deilliannau dysgu'r rhaglen. (Asesiad Ysgrifenedig 40%, Portffolio 60%)\nDysgu Seiliedig Ar Gyflogadwyedd 2: Adfyfyrio a Datblygiad Personol Proffesiynol (20 credyd, gorfodol)\nNod y modiwl hwn yw rhoi cyfle i'r dysgwyr ddadansoddi gwerth eu dysgu mewn cyd-destunau galwedigaethol a gwaith-benodol. Wrth wneud hynny, bydd gofyn i'r dysgwyr adfyfyrio ar eu profiad dysgu, gan ystyried sut y mae wedi gwella eu gwybodaeth a'u sgiliau academaidd a galwedigaethol, eu hunanhyder a'u cyflogadwyedd yn awr ac yn y dyfodol. Bydd hyn yn galluogi'r dysgwyr i weld y berthynas rhwng eu heffeithlonrwydd cynyddol yn yr amrywiol dasgau a wnânt yn y gweithle a'r wybodaeth a'r sgiliau y maent wedi'u meithrin.\nCanolbwyntir ar ystyried y dyfodol er mwyn llunio cynllun datblygu personol a phroffesiynol cynhwysfawr sy'n berthnasol o safbwynt galwedigaethol. Gan nodi targedau cyraeddadwy sy'n ymwneud yn benodol â chyd-destunau gwaith a chyflogadwyedd bydd y cynllun yn cyfeirio at amryw o sgiliau academaidd a galwedigaethol y mae gofyn eu datblygu ar gyfer y dyfodol. Bydd y cynllun hefyd yn nodi a sefydlu sut y gellir mesur y cynnydd a wneir o ran cyrraedd y targedau a bennwyd. (Portffolio unigol 40%, Cynllun datblygu personol a phroffesiynol 20%, Dyddiadur adfyfyriol 40%)\nGwneir ceisiadau drwy'r coleg.\nGwneir ceisiadau drwy UCAS.\nGwnewch gais rŵan drwy UCAS\nCwrs llawn amser\nCwrs rhan amser


Pedwar Awgrym ar gyfer Trin Rhwymedd mewn Plant | Bezzia\nPedwar Awgrym ar gyfer Trin Rhwymedd mewn Plant\nMaria Jose Roldan | 09/04/2021 22:00 | Ar gyfer eich mab\nMae rhwymedd yn broblem dreulio eithaf cyffredin mewn plant. Cofiwch fod eich coluddyn yn dal i ddatblygu ac mae'n arferol, felly, ei fod yn cyflwyno problem o'r fath o bryd i'w gilydd fel nad yw'n gorffen amsugno'r gwahanol faetholion o fwyd yn dda. Y peth arferol yw y gellir datrys y rhwymedd hwn heb ormod o broblemau ac yn diflannu fel y mae wedi dod.\nFodd bynnag, os yw rhwymedd yn para dros amser, mae'n bwysig gweld meddyg i wirio a ydych chi'n dioddef o unrhyw fath o batholeg. Yna rydym yn cynnig cyfres o feddyginiaethau neu awgrymiadau a all helpu'r un bach i ddatrys ei broblem dreulio.\n1 Cynyddwch eich cymeriant ffibr\n2 Yfed llawer o ddŵr\n3 Gwneud chwaraeon\n4 Derbyn cynhyrchion llaeth wedi'u eplesu\nCynyddwch eich cymeriant ffibr\nMae ffibr yn allweddol ac yn hanfodol o ran atal plentyn rhag dioddef rhwymedd. Ni all ffibr fod yn brin o ddeiet y plentyn a dylid ei gymryd yn rheolaidd gyda phob pryd bwyd. Mae'n bresennol mewn ffrwythau fel afal neu giwi, mewn llysiau neu rawnfwydydd. Fel rheol, mae cael diet sy'n llawn ffibr yn helpu'r gwahanol broblemau rhwymedd i ddiflannu.\nYfed llawer o ddŵr\nUn arall o'r elfennau allweddol o ran atal y plentyn rhag dioddef rhwymedd yw yfed dŵr trwy gydol y dydd. Mae'n bwysig iawn bod y plentyn yn parhau i fod wedi'i hydradu'n berffaith bob amser ac nid ydynt yn cyflwyno diffyg hylifau. Mae cymeriant dŵr yn helpu'r stôl i feddalu a gall fynd y tu allan heb unrhyw broblem. Dylai'r ddiod a argymhellir fod yn ddŵr, ni argymhellir cymeriant diodydd llawn sudd neu sudd gan nad ydynt yn cyfrannu unrhyw beth da i'r corff.\nMae ymarfer corff rheolaidd yn atal rhwymedd. Mae gweithgaredd corfforol yn helpu'r màs fecal i ddisgyn trwy'r coluddyn heb unrhyw broblem ac i ddiarddel y stôl mewn ffordd foddhaol. Yn ogystal â hyn, mae ymarfer chwaraeon yn bwysig i'r plentyn deimlo'n dda amdano'i hun ac osgoi problemau cilos ychwanegol.\nDerbyn cynhyrchion llaeth wedi'u eplesu\nGall un o achosion rhwymedd mewn plant fod oherwydd diffyg probiotegau yn y system dreulio. Mae'r bacteria hyn yn bresennol mewn bwydydd wedi'u eplesu ac yn helpu i amsugno'r gwahanol faetholion a geir yn y llwybr treulio.\nYn gyffredinol datrysir rhwymedd mewn plant trwy ddilyn y gyfres hon o gynghorion neu feddyginiaethau naturiol. Fodd bynnag, gall ddigwydd bod y broblem yn parhau er gwaethaf dilyn cyngor o'r fath. Os bydd hyn yn digwydd, dylai rhieni fynd at y meddyg i ddarganfod yr achos pam mae rhwymedd yn parhau neu'n parhau ac oddi yno, gweithredu yn y ffordd fwyaf priodol bosibl. Mewn achosion o'r fath, gall y plentyn ddioddef rhyw fath o batholeg sy'n ei atal rhag cael tramwy berfeddol arferol. Mae'r broblem dreulio hon fel arfer yn cael ei datrys trwy roi rhai cyffuriau sy'n helpu'r broses dreulio i fod yn ddelfrydol. Fel arall, gall yr un bach gael pyliau o rwymedd yn barhaus gyda'r holl ddrwg y mae hyn yn ei olygu ar y lefel iechyd.\nLlwybr llawn i'r erthygl: Bezzia » Mamau » Ar gyfer eich mab » Pedwar Awgrym ar gyfer Trin Rhwymedd mewn Plant\nRydyn ni'n cyfweld â Zero Waste, eich siop ar-lein am fywyd cynaliadwy\n5 planhigyn dan do tal i addurno corneli eich cartref


8 Ryseitiau Pizza Briodol Gorau\nBwyd Eidalaidd Prif brydau Cynghorau a Thechnegau BBQ Das Pizza\nY Ryseitiau Pizza A Bwyaf Poblogaidd a Best Grilled\nPryd bynnag y gofynnir i mi beth yw fy hoff beth i grilio, rwyf yn aml yn ateb pizza. Mae gril nodweddiadol, boed yn nwy neu'n golosg, yn cynhyrchu'r gwres sych dwys perffaith sydd ei angen arnoch ar gyfer pizza mawr. Mae pizzas wedi'u grilio yn llawer gwell nag unrhyw gyflenwi oherwydd gallwch chi grilio pizza heb saim fel y mae cymalau pizza yn ei wneud. Felly gwnewch pizza iachach a gwell trwy ei glilio. Y ryseitiau pizza hyn yw'r rhai mwyaf poblogaidd sydd gennyf, a byddant yn dangos y ffordd i chi i ddechrau gwneud pizza mawr.\nPizza Grilled Groeg. Dorling Kindersley / Getty Images\nNid oes ffordd well i goginio pizza nag ar y gril. Mae'r gwres uchel, sych hwn yn ei gwneud yn ffwrn pizza perffaith. Mae'r pizza hwn wedi'i ysbrydoli gan Groeg wedi'i lwytho â blasau mawr ac yn siŵr o wneud pawb yn hapus.\nPizza Feta a Tomato\nPizza Feta a Tomato. Alberto Moretto / Getty Images\nDefnyddiwch tomatos nad ydynt yn rhy aeddfed ar y pizza hwn a gadewch iddo goginio'n ddigon hir i gael y ffeta yn toddi. Mae'r basil yn ychwanegu blas perlysiau perffaith. Nid oes gan y pizza hwn saws, ond mae crwst wedi'i frwsio gydag olew olewydd i'w gadw'n llaith ar y gril.\nY Pizza Barbeciw Crib Dwbl Ultimate. Sabrina S. Baksh\nMae'r pizza hwn wedi'i stwffio â daioni barbeciw fel bod un sleisen bron yn fwyd. Gwnewch hyn ar gyfer y gêm fawr neu dim ond archwaeth fawr. Mae'r cyfuniad o brisket, selsig mwg, a phorc wedi'i dynnu, wedi'i orchuddio â saws barbeciw yn hollol wych.\nPizza Mecsico. Derrick Riches\nMath o groes rhwng pizza a thostada, mae'r pizza hwn o arddull Mecsicanaidd wedi'i pilsio'n uchel gyda stêc neu gyw iâr, caws, tomatos, afocado, pupurau jalapeno a llawer mwy. Mae hwn yn fwyd mawr sy'n gyflym ac yn hawdd i'w wneud.\nPizza Selsig Sbeislyd\nPizza Selsig Sbeislyd. Andrew Young / Getty Images\nMae hwn yn pizza selsig bywiog. Gallwch ddewis selsig llai llachar os yw'r un hwn yn rhy sbeislyd.\nFfig a Pizza Arugula\nFfig Grilled a Pizza Arugula. Thecrimsonmonkey / Gettyimages\nMae melysrwydd ffigys a blas bopur arugula yn gyfuniad gwych ac ar y pizza hwn mae'n wirioneddol wych. Defnyddiwch gaws da, sydyn i gasglu allan y blasau a dyma'r pizza perffaith, tyfu.\nPizza Gwyn Gwyn Ffila. David Bishop, Inc / Getty Images\nMae hwn yn pizza traddodiadol o Ffila ac nid oes ganddo saws ond wedi'i lwytho â garlleg a chig eidion wedi'i rostio, madarch ac wrth gwrs, llawer o gaws. Mae'r rysáit hon yn gwneud pedwar pizzas Philly o faint personol blasus.\nCyw Iâr Cyw iâr Barbecued a Poblano Rhostedig. Roberto A. Sanchez / Getty Images\nDyma'r ffordd berffaith o ddefnyddio unrhyw gyw iâr barbeciw wedi'i grilio dros ben. Sbeislyd a melys, mae hwn yn pizza cyw iâr barbeciw gwych.


Pigwr blodau Swnda - Wicipedia\nPigwr blodau Swnda\nRhywogaeth: Dicaeum annae\nAderyn a rhywogaeth o adar yw Pigwr blodau Swnda (sy'n enw gwrywaidd; enw lluosog: pigwyr blodau Swnda) a adnabyddir hefyd gyda'i enw gwyddonol Dicaeum annae; yr enw Saesneg arno yw Sunda flowerpecker. Mae'n perthyn i deulu'r Pigwyr blodau (Lladin: Dicaeidae) sydd yn urdd y Passeriformes.\nTalfyrir yr enw Lladin yn aml yn D. annae, sef enw'r rhywogaeth.\nMae'r pigwr blodau Swnda yn perthyn i deulu'r Pigwyr blodau (Lladin: Dicaeidae). Weithiau mae'r teulu hwn yn cael ei ystyried yn rhan o deulu ehangach: teulu'r Adar haul (Categori:Nectarinidae). Dyma rai o aelodau eraill y teulu:\nSafonwyd yr enw Pigwr blodau Swnda gan un o brosiectau . Mae cronfeydd data Llên Natur (un o brosiectau Cymdeithas Edward Llwyd) ar drwydded agored CC 4.0. Chwiliwch am ragor o wybodaeth ar y rhywogaeth hon ar wefan Llên Natur e.e. yr adran Bywiadur, a chyfrannwch er mwyn datblygu'r erthygl hon ymhellach.\nWedi dod o "https://cy.wikipedia.org/w/index.php?title=Pigwr_blodau_Swnda&oldid=10021357"\nNewidiwyd y dudalen hon ddiwethaf ar 3 Ebrill 2020, am 00:27.


Gobaith o ddenu mwy o gampau mawr i Gymru - BBC Cymru Fyw\nGobaith o ddenu mwy o gampau mawr i Gymru\nImage caption Gareth Bale yn codi tlws Cynghrair y Pencampwyr yng Nghaerdydd\nYn dilyn llwyddiant rownd derfynol Cynghrair y Pencampwyr yng Nghaerdydd, mae Cymru'n gobeithio denu mwy o ddigwyddiadau chwaraeon mawr gan gynnwys y Tour de France a Phencampwriaeth Agored Golff Prydain.\nEisoes mae Cymru wedi cynnal Cwpan Ryder ym myd golff, Cwpan Rygbi'r Byd, gemau prawf criced Cyfres y Lludw a gemau pêl-droed mawr fel ffeinal Cwpan FA Lloegr.\nNawr mae Gweinidog yr Economi Ken Skates wedi cadarnhau bod Llywodraeth Cymru mewn trafodaethau i ddenu mwy o ddigwyddiadau.\nDywedodd Mr Skates: "Ry'n ni wedi cael sgyrsiau cynhyrchiol gyda'r sefydliadau sy'n trefnu'r digwyddiadau yma."\nFe fydd y gêm griced rhwng Lloegr a Seland Newydd yn Nhlws Pencampwyr ICC yn cael ei chynnal yng Nghaerdydd ddydd Mawrth, a bydd Stadiwm Morgannwg hefyd yn cynnal gemau yng Nghwpan Criced y Byd 2019.\nMae'r R&A - trefnwyr Pencampwriaeth Golff Agored Prydain - wedi cynnal y digwyddiad yn Lloegr, Yr Alban a Gogledd Iwerddon, ond does yr un o'r 145 pencampwriaeth wedi cael ei chynnal yng Nghymru.\nGobaith Llywodraeth Cymru yw ychwanegu Cwrs Brenhinol Porthcawl i'r rhestr o gyrsiau ochr yn ochr â St Andrews a Muirfield.\nYchwanegodd Mr Skates: "Rwy'n credu, os ydyn ni'n galw'r bencampwriaeth yn un Agored Prydain, fe ddylai gael ei chynnal yng Nghymru ac rwy'n awyddus i sicrhau bod y trafodaethau yna'n digwydd gyda'r R&A.\nImage caption Roedd Gŵyl Cynghrair y Pencampwyr ym Mae Caerdydd yn llwyddiant mawr\n"Byddaf yn cwrdd gyda'r R&A eto yn yr haf i drafod sut i symud hyn ymlaen. Rwy'n credu mai nawr yw ein hamser ni."\nDaeth torf o 43,000 i weld Pencampwriaeth Hŷn Prydain yn 2014, ond fe fyddai angen gwaith sylweddol ar y cwrs cyn medru cynnal y brif gystadleuaeth. Fe ddaeth trof o 175,000 i weld y Bencampwriaeth Agored yn Royal Troon y llynedd.\nYn flaenorol mae'r R&A wedi dweud nad oes ganddyn nhw fwriad dod â'r gystadleuaeth i Gymru. Mae lleoliadau'r gystadleuaeth wedi eu trefnu eisoes hyd at 2020.\nDywedodd llefarydd ar ran yr R&A ddydd Mawrth: "Rydyn ni'n hapus gyda'r deg cwrs ar y rota a does gennym ni ddim cynlluniau i wneud newidiadau."\nImage caption Mae cymalau o'r Tour of Britain wedi eu cynnal yng Nghymru ers blynyddoedd bellach\nMae proffil seiclo yng Nghymru wedi cynyddu'n sylweddol dros y blynyddoedd diweddar oherwydd llwyddiant rhai fel Nicole Cooke a Geraint Thomas - i enwi ond dau enillydd medalau.\nWrth ystyried hynny dywedodd Mr Skates: "Mae rasys seiclo fel y Giro D'Italia a'r Tour De France wedi profi'n boblogaidd iawn, ac ry'n ni wedi profi ein gallu i gynnal digwyddiadau seiclo yng Nghymru... fe hoffwn ddenu mwy.\n"Ry'n ni wedi siarad gyda threfnwyr y Giro a'r Tour ac fe fyddai hynny'n gyffrous dros ben."\nMae Cymru wedi cynnal cymalau o ras y Tour of Britain yn y saith ras ddiwethaf, ac yn mynd i gynnal y cymal olaf eleni.\nFe ddechreuodd y Tour De France yn Sir Efrog yn 2014, ac mae tîm digwyddiadau mawr Llywodraeth Cymru wedi bod mewn trafodaethau i ddod â'r ras i Gymru.


Mae gwyddonwyr wedi dod o hyd yr “Higg’s Bison” – Bywyd, y Byd a’r Bydysawd – Medium\nMae gwyddonwyr wedi dod o hyd yr “Higg’s Bison”\nGwaith cartref: Dywedwch rhybeth am stori newyddion bod chi wedi gweld. Wnaeth fy nghar torri lawr, wrth i fi fynd i’r dosbarth, felly dw i wedi gosod fe yma.\nHomework: Write something about a news story that you’ve seen. But my car broke down on the way to class so I’ve put it here.\nAr y wal, mewn ogof yn Ffrainc ydy llun o rywbeth yn od. Mae e’n edrych fel bual (bison), ond mae’r llun yn rhy gynnar i fod llun o fual Ewropeaidd achos dydy neb yn gwybod am unrhyw ffosilau bual cyn tua un deg un mil a saith can blwyddyn yn ôl. Mae’r llun yn fwy na pymtheg mil blwyddyn oed. Felly ble’r mae’r bual yn y cofnod ffosil? Fasai neb ddim ffeindio fe, felly galwodd yr archeolegwyr y bual “the Higgs Bison” achos roedd y bual yn wibiog (elusive).\nFfoto: Carole Fritz\nWel, heddiw yn y siwrnal Nature Communications ydy erthygl sy’n esbonio ble mae’r bual. Mae archeolegwyr wedi ffeindio esgyrn, ond mae’r esgyrn ddim yn dod o’r bual Ewropeaidd. Maen nhw’n ymddangos dod o groesryw (hybrid lit. sex-cross?) rhwng y bual stepdir a’r cynfual (aurochs). Mae’r archeolegwyr gwybod bod yr esgyrn ddim yn dod o’r cynfual neu fual achos o’r DNA.\nRoedd y croesryw yn wahanredol (distinctive) o’r ei rhieni, felly basai fe’n creu ei boblogaeth ei hun. Dros y canrifoedd, esblygodd y croesryw i ddod i fod y bual Ewropeaidd. Wedyn, yn y mil naw dauddegau. Digwyddodd rhywbeth arall i’r bual. Buodd fe’n dod i fod yn brin diflanedig (extinct). Felly mae’r bual Ewropeaidd bod nhw’n gallu gweld heddiw yn edrych yn wahanol i’r bual cynhanesiol (prehistoric) achos pob un bual heddiw yn dod o un o ddeuddeg anifail, ac mae hynny yn creu tagfa (bottleneck) genetig newydd.\nMae’r newyddion yn llai o syndod yn Gymraeg falle, achos yn Saesneg mae aurochs yn swnio fel ox tan yn y Gymraeg mae’r cysylltiad rhwng y cynfual a’r bual yn fwy amlwg (obvious).


Sut i ychwanegu cyfeiriadau e-bost anfonwyr at restr ddiogel neu restr wedi'i blocio yn Outlook?\nGadewch i ni ddweud eich bod am ychwanegu cyfeiriad e-bost anfonwr at y rhestr ddiogel yn Outlook, sut allech chi ddelio ag ef? A beth os yw ychwanegu cyfeiriadau e-bost sawl anfonwr at restr ddiogel / wedi'u blocio mewn swmp? Rhowch gynnig ar y dulliau isod:\nYchwanegwch gyfeiriad e-bost un anfonwr at restr ddiogel / wedi'i blocio yn Outlook\nSwp ychwanegu cyfeiriadau e-bost sawl anfonwr at restr ddiogel / wedi'i blocio yn Outlook\nE-byst sothach yn awtomatig yn ôl yr un pwnc neu'r un allweddeiriau yn y pwnc yn Outlook\nGyda Kutools ar gyfer Outlook yn rhagorol Junk offer, gallwch chi sothach pob e-bost sy'n dod i mewn yn hawdd gan eiriau allweddol penodol yn y pwnc, a symud e-byst sy'n bodoli eisoes yn amodol ar ffolder E-byst Sothach yn Outlook gyda chlicio Kutools > Junk > Pwnc Bloc (gweler y screenshot isod). Gyda llaw, cefnogir rheolau iau ac eithriadau iau mwy cymhleth.\n1. Dewiswch yr e-bost y bydd cyfeiriad e-bost ei anfonwr y byddwch chi'n ei ychwanegu at y rhestr ddiogel (neu'r rhestr wedi'i blocio).\n2. Cliciwch Hafan > Junk > Peidiwch byth â Blocio'r Anfonwr i ychwanegu cyfeiriad e-bost yr anfonwr at y rhestr ddiogel. Gweler y screenshot:\nNodyn: I ychwanegu cyfeiriad e-bost yr anfonwr at y rhestr sydd wedi'i blocio, cliciwch Hafan > Junk > Anfonwr Bloc.\n3. Yn y blwch deialog popping Microsoft Outlook, cliciwch ar y OK botwm.\nAc yn awr mae cyfeiriad e-bost yr anfonwr o'r e-bost penodedig wedi'i ychwanegu at y rhestr ddiogel neu'r rhestr wedi'i blocio.\nOs oes angen i chi ychwanegu cyfeiriadau e-bost sawl anfonwr at restr ddiogel neu restr wedi'i blocio yn Outlook mewn swmp, defnyddiwch Kutools ar gyfer Outlook's Peidiwch byth â Blocio Anfonwyr nodwedd neu Anfonwyr Bloc nodwedd.\n1. Newid i'r bost gweld, agor y ffolder post sy'n cynnwys yr e-byst penodedig y bydd cyfeiriadau e-bost eu hanfonwyr y byddwch chi'n eu hychwanegu at restr ddiogel neu restr wedi'i blocio, ac yna dewiswch sawl e-bost yn ôl yr angen.\nNodyn: Dal y Ctrl allwedd, gallwch ddewis sawl e-bost nad ydynt yn gyfagos trwy glicio pob e-bost fesul un; dal y Symud allwedd, gallwch ddewis sawl e-bost cyfagos trwy glicio ar yr e-bost cyntaf a'r un olaf.\n2. Cliciwch Kutools > Junk > Peidiwch byth â Blocio Anfonwyr i ychwanegu cyfeiriadau e-bost anfonwyr e-byst dethol at restr ddiogel. Gweler y screenshot:\nNodyn: I ychwanegu cyfeiriadau e-bost anfonwyr yr holl negeseuon e-bost a ddewiswyd at y rhestr sydd wedi'i blocio, cliciwch Kutools > Junk > Anfonwyr Bloc.\n3. Yn y blwch deialog popio i fyny, cliciwch y OK botwm.\nAc yn awr mae holl gyfeiriadau e-bost anfonwyr e-byst dethol wedi'u hychwanegu at y rhestr ddiogel neu'r rhestr sydd wedi'i blocio. A gallwch eu gweld erbyn Kutools > Junk > Rheolwr Hidlo E-bost Sothach. Gweler y screenshot:\nAllforio cyfeiriadau e-bost anfonwyr o ffolder post yn Outlook\nHidlo a blocio e-byst yn ôl enwau anfonwyr yn Outlook


Newidiadau i'r Gyfundrefn Cofrestri Presenol ar Gyfer Tatwio, Tyllu'r Croen ac Electrolysis | Cyngor Bwrdeistref Sirol Rhondda Cynon Taf\nDeddf Iechyd y Cyhoedd (Cymru) 2017 - Triniaethau Arbennig\nCrynodeb o brif ofynion y system drwyddedu ar gyfer ymarferwyr\nCafodd Deddf Iechyd y Cyhoedd (Cymru) 2017 Gydsyniad Brenhinol ym mis Gorffennaf 2017. Mae Rhan 4 o'r Ddeddf yn ei gwneud yn ofynnol i ymarferwyr a busnesau sy'n cynnal 'Triniaethau Arbennig' yng Nghymru fod yn destun cynllun trwyddedu gorfodol. Mae 'Triniaethau Arbennig' yn cynnwys yr arferion hynny sy’n destun cofrestru o dan Ddeddf Llywodraeth Leol (Darpariaethau Amrywiol) 1982 ar hyn o bryd, sef tatŵio gan gynnwys lliwio'r croen yn lled-barhaol, tyllu'r corff am resymau cosmetig, aciwbigo ac electrolysis\nY nod yw cyflwyno'r cynllun drwyddedu erbyn mis Ebrill 2020. Mae'r prif ofynion yn cynnwys:\nRhaid i ymarferwyr gael trwydded er mwyn cynnal triniaethau arbennig (bydd yn drosedd i gynnal triniaethau arbennig heb drwydded);\nRhaid i eiddo neu gerbydau busnes gael eu cymeradwyo (bydd yn drosedd i ymarferydd ymgymryd â thriniaethau o eiddo neu gerbydau nad ydynt wedi eu cymeradwyo);\nBydd trwydded lawn yn para am 3 blynedd, a bydd trwydded dros dro yn para am 7 diwrnod (mae hyn er mwyn gallu cymryd rhan mewn digwyddiadau a chynadleddau) Bydd yn ofynnol arddangos y drwydded yn yr eiddo lle yr ymgymerir â'r driniaeth arbennig;\nBydd amodau'r drwydded yn gysylltiedig â chymhwysedd ymarferwyr, yr eiddo lle mae ymarferwyr yn gweithio, yr offer a'r arferion a ddefnyddir, cyngor a roddir cyn ac ar ôl y driniaeth arbennig a'r cofnodion a gedwir gan ymarferwyr;\nBydd cymhwysedd yn ymwneud â rheoli heintiau a chymorth cyntaf yng nghyd-destun y driniaeth arbennig a roddir. Bydd y lefel gymhwysedd yn gysylltiedig â lefel y risg sy'n gysylltiedig â'r driniaeth arbennig, er enghraifft ni fyddai'n ofynnol cael yr un lefel o gymhwysedd i roi twll yn llabed y glust ag i dyllu'r corff. Bydd hefyd yn ofynnol meddu ar wybodaeth o ofynion y Ddeddf;\nBydd rhaid i ymarferwyr cofrestredig presennol bontio i'r system orfodol newydd a bydd amser yn cael ei neilltuo i'r ymarferwyr hynny (a'u heiddo) gael eu hasesu gan gynghorau lleol a’u symud i'r system drwyddedu newydd;\nBydd cynghorau lleol yn gyfrifol am orfodi'r gofynion trwyddedu ac am gadw cofrestr gyhoeddus gyfredol. Bydd mwy o bwerau i orfodi'r ddeddfwriaeth hon na'r rheiny sydd ar waith eisoes, yn ogystal â'r gallu i ddirymu trwydded a rhoi terfyn ar arferion anniogel ar unwaith. Ni fydd terfyn ar y dirwyon y gellir eu rhoi pan erlynir yn llwyddiannus;\nEr mwyn sicrhau bod y ddeddfwriaeth yn parhau'n gyfredol wrth i driniaethau arbennig esblygu yn y dyfodol, mae'r Ddeddf hefyd yn cynnwys darpariaeth i wneud deddfwriaeth bellach i ddiwygio'r rhestr o driniaethau arbennig neu ychwanegu ati.\nMae Llywodraeth Cymru yn cadw mewn cysylltiad ag ymarferwyr, cymdeithasau proffesiynol a rhanddeiliaid sydd â buddiant i ddatblygu cyrsiau rheoli heintiau achrededig, sydd wedi'u teilwra'n benodol, yn ogystal â chanllawiau penodedig i'r diwydiant, ac maent yn ystyried datblygu llwybrau gyrfa strwythuredig, mwy pwrpasol, ar gyfer ymarferwyr sy'n cynnal triniaethau arbennig yng Nghymru.\nOs hoffech gymryd rhan yn y broses hon neu os oes gennych unrhyw ymholiadau, cysylltwch â Dr Sarah Jones, Sarah.Jones058@gov.wales


'Dim canlyn yn yr ysgol' medd prifathro ysgol fonedd - BBC Cymru Fyw\n'Dim canlyn yn yr ysgol' medd prifathro ysgol fonedd\nMae pennaeth ysgol fonedd yn Sir Ddinbych wedi rhybuddio disgyblion y gallai bod mewn perthynas o oed ifanc niweidio eu siawns o fynd i brifysgol safonol.\nFe ddaw rhybudd Mr Toby Belfield, Prifathro Ysgol Rhuthun, mewn e-bost i geisio darbwyllo disgyblion rhag bod mewn perthynas garwriaethol gyda'i gilydd.\n"Mae rhieni'n dewis Ysgol Rhuthun oherwydd ei fod yn sefydliad academaidd o'r radd flaenaf," eglurodd.\n"Yn fy mhrofiad i, mae myfyrwyr sydd mewn perthynas tra yn yr ysgol mewn perygl o dangyflawni'n academaidd.\n"Felly, os ydyn nhw'n neilltuo eu hamser i'w hastudiaethau, yn hytrach na thrallod emosiynol sy'n gysylltiedig â rhamant yn eu harddegau, byddan nhw'n ennill graddau gwell ac yn mynd ymlaen i brifysgolion gwell."\nDywedodd Mr Belfield na fyddai'n rhwystro siawns unrhyw fyfyrwyr o le mewn prifysgol, drwy ysgrifennu tystlythyr llai ffafriol pe baen nhw wedi cael eu dal yn caru, ond ychwanegodd:\n"Mae hyn yn rhywbeth prin iawn - ac roedd fy e-bost yn un cyffredinol i bob myfyriwr, i geisio eu darbwyllo rhag bod mewn perthynas yn rhy ifanc."\nPrifathro yn 'difaru peri tramgwydd'\nDywedodd Mr Belfield na fyddai unrhyw ddisgybl yn cael eu diarddel am fod mewn perthynas, ond ychwanegodd: "Rwyf am roi cyfle iddyn nhw adolygu eu sefyllfa garwriaethol gyfredol, a chredaf y byddan nhw (a'u rhieni) yn rhoi eu haddysg yn gyntaf."\nMewn e-bost pellach i rieni ddydd Mercher, dywedodd Mr Belfield nad oedd "yn ymddiheuro am redeg ysgol sy'n llwyddiannus ac yn canolbwyntio ar lwyddiant academaidd", ac nad oedd ei ddulliau yn "gonfensiynol".\nYchwanegodd ei fod yn "credu'n gryf bod cael rheolau, polisïau a dulliau clir yn bwysig" a bod hynny'n creu "amgylchedd diogel, tawel a chefnogol" yn yr ysgol.\n"Does yr un plentyn yn yr ysgol yn awtomatig - mae gan rieni'r hawl i ddewis o unrhyw nifer o ysgolion," meddai.\n"Felly, os yw rhieni'n anhapus byddan nhw'n syml yn symud eu plant o Ysgol Rhuthun."\nNid dyma'r tro cyntaf i Mr Belfield gynhyrfu'r dyfroedd - mae eisoes wedi cyflwyno rheolau caeth a rhybuddio disgyblion benywaidd rhag gwisgo sgertiau "sy'n edrych fel eu bod ar fin troedio clwb nos" ac wedi lambastio "disgyblion yn esgus bod yn sâl".


Generadur AVR gweithgynhyrchwyr-cyfanwerthu generadur AVR-edafeddog rhannau\nCartref > Cynhyrchion > Rhannau gosod generadur > Generadur AVR\nLeroy Somer generadur foltedd awtomatig rheolaidd R450M AVR cyfnewid\nRhannau Everlasting yw un o'r gweithgynhyrchwyr blaenllaw y cynnig gwreiddiol a dilys leroy somer generadur foltedd awtomatig rheolaidd r450m avr newydd. Ar ôl arbenigol yn y maes hwn ers blynyddoedd lawer, rydym yn rhoi cwsmeriaid yn lle cynhyrchion OEM. Croeso i cyfanwerthu...\nRheoleiddiwr foltedd awtomatig Siemens ar gyfer generadur 6GA2 AVR 492-1A\nRhannau Everlasting yn un o wneuthurwyr blaenllaw gynnig rheoleiddiwr foltedd awtomatig siemens gwreiddiol a dilys ar gyfer generadur 6ga2 avr 492-1a. Ar ôl arbenigol yn y maes hwn ers blynyddoedd lawer, rydym yn rhoi cwsmeriaid yn lle cynhyrchion OEM. Croeso i cyfanwerthu...\nDisodli Siemens 6GA2 490-0A foltedd rheoleiddiwr AVR\nRhannau Everlasting yn un o wneuthurwyr blaenllaw gynnig Mae'r gwreiddiol a dilys yn disodli'r siemens 6ga2 490-0a foltedd rheoleiddiwr avr. Ar ôl arbenigol yn y maes hwn ers blynyddoedd lawer, rydym yn rhoi cwsmeriaid yn lle cynhyrchion OEM. Croeso i ansawdd cyfanwerthu,...\n85 cilofolt-AMPER Mecc Alte generadur rhannau UVR6 AVR foltedd awtomatig rheoleiddiwr\nRhannau Everlasting yn un o wneuthurwyr blaenllaw gynnig gwreiddiol a dilys cilofolt-amper 85 mecc alte generadur rhannau uvr6 avr foltedd awtomatig rheoleiddiwr. Ar ôl arbenigol yn y maes hwn ers blynyddoedd lawer, rydym yn rhoi cwsmeriaid yn lle cynhyrchion OEM. Croeso i...\nMecc Alte generadur AVR SR7 SR7-2G foltedd awtomatig rheoleiddiwr newydd\nRhannau Everlasting yn un o wneuthurwyr blaenllaw gynnig gwreiddiol a dilys mecc alte generadur avr sr7 sr7-2g foltedd awtomatig rheoleiddiwr newydd. Ar ôl arbenigol yn y maes hwn ers blynyddoedd lawer, rydym yn rhoi cwsmeriaid yn lle cynhyrchion OEM. Croeso i cyfanwerthu...\nR230 AVR cam un rheoleiddiwr foltedd awtomatig ar gyfer generadur Leroy Somer\nRhannau Everlasting yn un o wneuthurwyr blaenllaw gynnig rheoleiddiwr foltedd awtomatig un cam avr r230 gwreiddiol a dilys ar gyfer generadur somer leroy. Ar ôl arbenigol yn y maes hwn ers blynyddoedd lawer, rydym yn rhoi cwsmeriaid yn lle cynhyrchion OEM. Croeso i...\nMae'r rhannau generadur Stamford yn disodli'r rheoleiddiwr foltedd MX341 AVR\nRhannau Everlasting yn un o wneuthurwyr blaenllaw gynnig Mae'r rhannau generadur stamford gwreiddiol a dilys yn disodli'r rheoleiddiwr foltedd mx341 avr. Ar ôl arbenigol yn y maes hwn ers blynyddoedd lawer, rydym yn rhoi cwsmeriaid yn lle cynhyrchion OEM. Croeso i ansawdd...\nCam 3 sy'n cyfateb foltedd rheoleiddiwr AVR Stamford MX321\nRhannau Everlasting yn un o wneuthurwyr blaenllaw gynnig gwreiddiol a dilys sy'n cyfateb cam 3 foltedd rheoleiddiwr avr stamford mx321. Ar ôl arbenigol yn y maes hwn ers blynyddoedd lawer, rydym yn rhoi cwsmeriaid yn lle cynhyrchion OEM. Croeso i cyfanwerthu ansawdd, sy'n...\nModiwl rheolydd cyffredinol GAVR-20A generadur foltedd awtomatig\nRhannau Everlasting yn un o wneuthurwyr blaenllaw cynnig modiwl rheolydd gwreiddiol a dilys cyffredinol gavr-20a generadur foltedd awtomatig. Ar ôl arbenigol yn y maes hwn ers blynyddoedd lawer, rydym yn rhoi cwsmeriaid yn lle cynhyrchion OEM. Croeso i ansawdd cyfanwerthu,...\nModiwl rheolydd cyffredinol GAVR-15A generadur foltedd awtomatig\nRhannau Everlasting yn un o wneuthurwyr blaenllaw cynnig modiwl rheolydd gwreiddiol a dilys cyffredinol gavr-15a generadur foltedd awtomatig. Ar ôl arbenigol yn y maes hwn ers blynyddoedd lawer, rydym yn rhoi cwsmeriaid yn lle cynhyrchion OEM. Croeso i ansawdd cyfanwerthu,...\nModiwl rheolydd cyffredinol GAVR-12A generadur foltedd awtomatig\nRhannau Everlasting yn un o wneuthurwyr blaenllaw cynnig modiwl rheolydd gwreiddiol a dilys cyffredinol gavr-12a generadur foltedd awtomatig. Ar ôl arbenigol yn y maes hwn ers blynyddoedd lawer, rydym yn rhoi cwsmeriaid yn lle cynhyrchion OEM. Croeso i ansawdd cyfanwerthu,...\nModiwl rheolydd cyffredinol GAVR-8A generadur foltedd awtomatig\nRhannau Everlasting yn un o wneuthurwyr blaenllaw cynnig modiwl rheolydd gwreiddiol a dilys cyffredinol gavr-8a generadur foltedd awtomatig. Ar ôl arbenigol yn y maes hwn ers blynyddoedd lawer, rydym yn rhoi cwsmeriaid yn lle cynhyrchion OEM. Croeso i ansawdd cyfanwerthu,...\nRhannau Everlasting yn un o wneuthurwyr blaenllaw gynnig gwreiddiol a dilys generadur AVR. Ar ôl arbenigol yn y maes hwn ers blynyddoedd lawer, rydym yn rhoi cwsmeriaid OEM generadur AVR newydd. Croeso i ansawdd cyfanwerthu, gwydn a rhad y cynhyrchion aftermarket â ni.


Pencampwr codi pwysau Ewrop yn ennill Gwobr Goffa Llew Rees – Golwg360\nPencampwr codi pwysau Ewrop yn ennill Gwobr Goffa Llew Rees\n1 Gorffennaf 2017 am 11:36 Diweddarwyd am 11:37\nChrystal Williams (Llun: International Powerlifting Federation)\nMae Prifysgol Bangor wedi dyfarnu ei gwobr chwaraeon flynyddol, Gwobr Goffa Llew Rees, i bencampwraig codi pwysau Ewrop 2017.\nMae Chrystal Williams newydd gwblhau ei hail flwyddyn ar y cwrs Seicoleg gyda Niwroseicoleg, ac mae hi wedi cael blwyddyn hynod o lwyddiannus yn cystadlu mewn cystadlaethau rhanbarthol yng ngogledd orllewin Lloegr.\nMae wedi bod yn cystadlu yn y dosbarth iau dan-84kg am y 18 mis diwethaf, ac mae’n dal pedair record Lloegr a Phrydain.\nDaeth yn ail ym Mhencampwriaethau Codi Pwysau Clasurol y Byd yn Belarws ym mis Mehefin 2017, ac ar hyn o bryd mae’n dal y record Ewropeaidd.\nAnrhydedd ac uchelgais\n“Mae’n anrhydedd ac yn gyflawniad enfawr i gael fy nghydnabod a’m gwobrwyo am y gwaith caled a’r ymroddiad rydw i wedi ei wneud,” meddai Chrystal Williams. “Mae’n golygu fy mod wedi gallu gwthio fy hun i lefel benodol, a byddaf yn gallu parhau i symud ymlaen gyda chymorth gan fy mhrifysgol.\n“Mae’r wobr yn golygu llawer oherwydd, yn ogystal â chymorth ariannol i helpu i ariannu offer a chystadlaethau, mae’n dangos imi fod fy mhrifysgol a llawer o rai eraill yn fy annog ac yn gweld fy mhotensial, ac yn barod i’m gwobrwyo.\n“Yn y dyfodol rwy’n gobeithio datblygu ymhellach a hyfforddi gan fy mod bellach yn hyfforddwr cymwysedig codi pwysau lefel 1. Hoffwn barhau i gystadlu’n genedlaethol ac yn rhyngwladol i weld pa mor bell y gallaf lwyddo. Mae hyn wedi bod yn brofiad gwych gan ganiatáu imi gwrdd â phobl anhygoel, a theithio o amgylch Prydain a thu hwnt.”


Apk Download Shorts Youtube Ar gyfer Android  | APKOLL\nApk Download Shorts Youtube Ar gyfer Android \nEbrill 1, 2022 Ionawr 17, 2022 by Reyan Ahmad\nHelo bawb, rydyn ni'n ôl gyda dewis arall arall o TikTok i chi i gyd, a elwir yn Youtube Shorts Apk. Dyma'r nodwedd ychwanegol ddiweddaraf o Youtube, sy'n cynnig defnyddwyr i wneud fideos byr, eu gwneud yn greadigol a deniadol, ac yna eu rhannu gyda'r byd.\nFel y gwyddoch, sydd gan TikTok, un o'r cefnogwyr mwyaf sy'n dilyn yn y farchnad. Mae yna filiynau o ddefnyddwyr, sy'n uwchlwytho fideos, yn eu gwylio, ac yn cael yr adloniant gorau ganddyn nhw. Ond ar ôl gwaharddiad TikTok yn India, mae yna wahanol gwmnïau, a geisiodd hela'r defnyddwyr.\nMae Instagram hefyd yn cyflwyno riliau ond ni weithiodd allan. Felly, mae YouTube hysbys yn cynnig, nodwedd ychwanegol ddiweddaraf anhygoel arall i gael holl wneuthurwyr fideo byr India. Felly, lansiodd yr ap hwn yn ddiweddar, lle gall pobl gael adloniant tebyg i TikTok.\nMae mwy o nodweddion ychwanegol, lle ychwanegwyd ato. Rydyn ni'n mynd i rannu pob un ohonyn nhw'n fanwl gyda chi. Felly, os ydych chi am ei archwilio gyda ni, yna arhoswch gyda ni am ychydig a mwynhewch. Os oes gennych unrhyw ymholiadau amdano, mae croeso i chi gysylltu â ni trwy'r adran sylwadau isod.\nTrosolwg o Youtube Shorts Apk\nMae'n gymhwysiad Android, sy'n cynnig y casgliad mwyaf o fideos. Mae'n darparu pob math a math o fideo ynddo, y gall pobl o bob cwr o'r byd ei ffrydio a'i wylio. Felly, nawr mae'n darparu nodwedd arall, lle gall pobl ychwanegu cynnwys fideo byr arno. Mae'n blatfform rhannu fideo byr.\nMae gwneud fideos byr yn tueddu yn y farchnad ac mae pobl wrth eu bodd yn gwneud a gwylio clipiau byr. Mae'n darparu adloniant ar unwaith i ddefnyddwyr. Felly, trwy Youtube Shorts App, gall defnyddwyr wneud fideos gwahanol. Fe'i cychwynnwyd yn India i ddechrau oherwydd bod nifer fawr o wneuthurwyr fideo-saethu.\nMae'n darparu gwahanol nodweddion, trwy y gall y defnyddwyr wneud unrhyw clip syml, yn fwy deniadol a chreadigol. Mae yna hidlwyr gwahanol ac unigryw, y gallwch chi eu hychwanegu at y clipiau i'w gwneud yn fwy deniadol. Mae hidlwyr yn darparu'r cyffyrddiad ychwanegol, lle bydd eich clip yn edrych yn wahanol i eraill.\nMae effeithiau hefyd ar gael, sy'n ychwanegu creadigrwydd at unrhyw glip. Gallwch chi gynyddu eich dilynwyr, trwy ddefnyddio effeithiau arbennig. Mae defnyddio effeithiau yn hawdd, ond mae'n rhaid i chi eu defnyddio'n greadigol. Rhaid i'ch cynnwys fod yn wahanol i eraill, y mae pobl yn ei hoffi ac yn ei chael yn unigryw.\nMae'n cynnig mwy nag 1 trac sain diffyg, y gallwch ei ychwanegu gyda'r clip. Mae Youtube Shorts India yn cynnig llyfrgell gerddoriaeth adeiledig, lle gall defnyddwyr gyrchu a defnyddio gwahanol draciau sydd ar gael. Gallwch hefyd ychwanegu sain personol gyda'r clipiau. Gallwch hefyd rannu sain neu draciau sain defnyddwyr eraill.\nFe'i lansiwyd i ddechrau yn India, sy'n golygu na all pobl o wledydd eraill gael mynediad iddo. Ond cyn bo hir bydd Youtube Shorts Beta drosodd a bydd ar gael i bawb. Felly, nes y gallwch ddefnyddio cymwysiadau amgen eraill, ac os ydych chi'n dod o India, yna lawrlwythwch y rhaglen hon a dechrau gwneud fideos anhygoel.\nEnw Siorts Youtube\nMaint 92.52 MB\nEnw'r Pecyn com.google.android.youtube\nDatblygwr Google LLC\nMae yna dunelli o nodweddion yn yr app hon, y gallwch chi eu harchwilio trwy ei ddefnyddio. Sonnir am rai ohonynt yn yr adran uchod, ond mae llawer mwy. Felly, rydyn ni'n mynd i rannu rhestr o'r prif nodweddion gyda chi i gyd. Gallwch hefyd rannu'ch profiad gyda ni, trwy'r adran sylwadau isod.\nGwneud Fideo Hawdd\nLlyfrgell Gerddoriaeth Adeiledig\nMae gennym ni rai apiau tebyg i chi.\nMae ar gael ar Google Play Store a gallwch hefyd ei lawrlwytho o'r dudalen hon. Er mwyn ei lawrlwytho o'r dudalen hon, does ond angen i chi ddod o hyd i'r botwm lawrlwytho. Mae ar gael ar frig a gwaelod y dudalen hon. Tap arno ac aros ychydig eiliadau, bydd y lawrlwytho yn cychwyn yn awtomatig.\nUnwaith y bydd y lawrlwythiad wedi'i gwblhau, mae'n rhaid i chi wneud rhai newidiadau yn y gosodiadau cyn y broses osod. I wneud hynny, ewch i'r Gosodiadau ac agorwch y panel Diogelwch, yna marc gwirio ar 'Ffynhonnell Anhysbys'. Unwaith y bydd y broses hon wedi'i chwblhau rydych yn rhydd i'w gosod ar eich dyfais.\nYoutube Shorts Apk yw'r dewis arall gorau o Tiktok, yn enwedig ar gyfer defnyddwyr Indiaidd. Dyma'r ffordd orau a gorau i gael yr un adloniant yn ôl. Felly, lawrlwythwch y cais hwn a dechrau gwneud clipiau. Gall defnyddwyr hefyd wylio clipiau eraill i gael difyrrwch. Am fwy o apiau anhygoel, ewch i ymweld â'n Gwefan.\nCategorïau apps, Chwaraewyr Fideo a Olygyddion Tags Siorts Youtube Apk, Ap Shorts Youtube, Beta Siorts Youtube llywio Post\nDadlwythiad Apk TOLL SKIN Ar gyfer Android \nDadlwythiad Apk Exgaming Injector Ar gyfer Android


Ymgyrch newydd ar y cyd i ddelio ag ymwrthedd i foddion lladd llyngy\nBydd ymgyrch HCC i wneud ffermwyr Cymru’n fwy ymwybodol o ymwrthedd i ddrenshis llyngyr yn cael ei dwysau yn y flwyddyn newydd trwy ymgysylltu â sefydliadau allweddol eraill yn y diwydiant.\nMae hyn yn dilyn llwyddiannau cam cyntaf yr ymgyrch pan gafwyd ffermwyr i wrando ar y neges hollbwysig ynghylch clefydau parasitig. Gwnaed hynny mewn cyfarfodydd ledled Cymru a gefnogwyd gan Hybu Cig Cymru yn ystod yr hydref.\n“Y gwir anochel yw bod rhaid i’r diwydiant drosglwyddo’r neges hollbwysig fod angen i ffermwyr Cymru gymryd camau ar unwaith i newid y sefyllfa bresennol neu fe fydd y diwydiant yn wynebu canlyniadau difrifol yn y dyfodol,” meddai Dr Julie Finch, Rheolwraig Strategaeth a Pholisi Corfforaethol HCC.\nMae ymwrthedd gwrthlyngyrol yn golygu bod y moddion lladd llyngyr yn colli effeithiolrwydd am fod cyfran o'r llyngyr yn gallu goroesi triniaeth. Os yw ffermwyr yn defnyddio triniaethau aneffeithiol, bydd statws iechyd cyffredinol eu diadell yn dirywio a bydd llawer iawn o amser, ymdrech ac arian yn cael eu gwastraffu.\n“Rydym wedi bod yn teithio yn ystod yr wythnosau diwethaf i ledaenu'r neges, a hyd yma rydym yn fodlon iawn ag ymateb y ffermwyr mewn cyd-gyfarfodydd allweddol mewn gwahanol rannau o Gymru - ond mae llawer mwy o waith i’w wneud eto,” meddai Dr Finch.\nCyfeiriodd at amryw o gyfarfodydd pwysig a gefnogwyd gan HCC, gan gynnwys sioeau teithiol Moredun Animal Health yng ngogledd a de Cymru a gynhaliwyd yng ngwesty’r Royal Oak, Betws-y-coed ac ym mwyty Bishops Meadow, Aberhonddu, yn ystod Tachwedd 2015.\n“Roedd dros gant o ffermwyr yn y digwyddiad yn y gogledd a 75 yn sesiwn de Cymru, ac mae llwyddiant y ddau ddigwyddiad hyn, yn enwedig, wedi peri i ni ystyried cynnal cyd-gyfarfodydd pellach mewn lleoliadau eraill a allai fod yr un mor effeithiol,” meddai Dr. Finch.\n“Rydym yn chwilio am bartneriaid a lleoliadau cymwys, megis cyfarfodydd undebau amaethyddol, cyfarfodydd academaidd, digwyddiadau diwrnod marchnad, digwyddiadau NSA a chyfleoedd eraill lle bynnag y bydd cynrychiolwyr o’r diwydiant yn cyfarfod.\n“Rhaid i ni drosglwyddo’r neges yn glir. Mae prosiect ymchwil gan HCC (gweler Nodyn i Olygyddion isod) ynglŷn ag ymwrthedd i foddion lladd llyngyr yn dangos fod rhaid newid os nad yw iechyd y ddiadell yn mynd i ddioddef yn y dyfodol,” meddai Dr Finch.\n“Mae canlyniadau’r ymchwil yn dangos cynnydd sylweddol mewn lefelau ymwrthedd o'u cymharu â'r astudiaeth flaenorol a wnaed yn 2006. Bryd hynny, roedd 78% yn ymwrthol i Bensimidasol, 34% yn ymwrthol i Lefamisol ac roedd ymwrthedd i'r ddau wrthlyngyrydd arall yn isel," meddai Dr Finch.


Rydym yn edrych i'r gwaith datblygu gynnwys gweithdai ar gyfer grŵp o unigolion sydd eisiau cael eu lleisiau wedi'i clywed ar Hansh. Bydd y sesiynau datblygu yma yn gyfle i fagu hyder, dysgu am y broses cynhyrchu a gweld eu syniadau yn dod yn fyw wrth gael eu cyhoeddi ar draws platfformau Hansh.\nDisgwylir pump i ddeg darn o gynnwys gael ei gynhyrchu.\nBydd angen i'r syniadau ateb y gofynion canlynol:\nDangos strwythur y cynllun yn glir, gan gynnwys y tair elfen o ddatblygu, cynhyrchu a chyhoeddi;\nDangos eich gweledigaeth greadigol ar gyfer y prosiect\nWrth gynnig syniadau dylid dangos yn glir:\nAmserlen saethu a chyhoeddi, gan gynnwys strwythur y gweithdai;\nCynllun bras ar gyfer hyrwyddo y digwyddiad gydag amcanion clir o ran sut byddwch yn annog, ysbrydoli a sicrhau unigolion i gymryd rhan;\nRhestr o fentoriaid, cynhyrchwyr, a phartneriaid posib sydd ag arbenigedd gweithio gyda phobl ag anableddau;\nYstyried a chyllidebu ar gyfer anghenion mynediad\nAmcanbris o gyllideb cynhyrchu i fod nid mwy na £20,000\nOs oes gennych ddiddordeb, anfonwch eich syniad fel dogfen Word neu PDF hyd at uchafswm o 3 tudalen at galwad@s4c.cymru erbyn 17:00 dydd Llun, 16eg o Dachwedd, 2020. Byddwn yn cadarnhau derbyn y syniad drwy e-bost o fewn amserlen rhesymol.\nNI DDERBYNNIR UNRHYW GYNIGION AR ÔL Y DYDDIAD AC AMSER CAU.\nMae gwefan cynhyrchu S4C yn cynnig gwybodaeth ddefnyddiol gan gynnwys gwybodaeth technegol, cytundebol a chyfleu os oes cwestiwn am y prosesau cynhyrchu.\nMae'n fwriad gwneud penderfyniad a'ch hysbysu dydd Mawrth y 1af o Ragfyr 2020 ond cedwir y hawl i newid y dyddiad.\nOs yn llwyddiannus bydd angen i'r syniad gael ei nodi yng nghyfundrefn comisiynu Cwmwl S4C. Ni ddylid gwneud hyn cyn cael y gwahoddiad.


Gemau Flash Merched\nGemau Merched, y categori o Gemau Merched-lein am ddim lle byddwch yn cael hwyl a chi chwarae mewn Gemau Merched, Merched Gemau yn cael eu hychwanegu bob dydd, cael gwybod beth sy'n newydd o Gemau Merched, facebook, twitter neu ein RSS, Merched Gemau.\nHelpu hyd i deithwyr, hwn yw'r cyntaf ar y trên ac mae angen i roi cyfarwyddiadau iddynt. A yw eich swydd fel canllaw ar fwrdd trên hwn godidog gwneud ei daith gyntaf o amgylch y [...]\nMae pob un o'r bechgyn yn cael Megane Fever. Fel cyfaill gorau o Megane, rhaid i chi ofalu oddi ar yr holl fechgyn ceisio rhoi ei llythyrau gyffes. Defnyddiwch popeth y gallwch, ysgubellau cydio, toss [...]\nGêm ardderchog ar gyfer merched y mae yn rhaid i chi helpu y ferch i gymryd wario ar weddnewid eithafol. insday hychydig ddiwrnodau yn ôl wedi bod yn yfed ac roedd yn rhaid rhoi'r gorau. Mae cyfarwyddwr wedi ei llogi i [...]\nSiocled frenzy Siop\nGwerthwr o siocledi yn unig o amgylch y gornel, cyfarch eich cwsmeriaid, rhowch y llythyr, y disgwylir i ddewis a Dewch â'ch archeb iddynt cyn gynted ag y bo modd iddynt fel eu bod yn [...]\nPastaria Papa yn\nDechrau gweithio mewn bwyty Eidalaidd ac yn gwasanaethu anghenion. Codi y busnes bwyty yn creu prydau blasus gyda'r cynhwysion cywir. Gwneud cwsmeriaid yn hapus!\nYn y gêm hon rydych yn rheolwr adeilad mawr lle gallwch greu adeilad bach a bod yn gyfrifol yn y, prynu siopau, bwytai, cartrefi a meysydd gwaith. adeiladu [...]\nJennifer Rose Ffitrwydd\nAr y lle a fydd Miss Jennifer Rose yn taro y gampfa i fynd i mewn siâp, dosbarthiadau ffitrwydd yn ymdrin a'r holl gwsmeriaid sy'n prynu gampfa hwn diweddariadau ac uwchraddio ar gyfer eich ffitrwydd [...]\nGweddnewidiad Munud Olaf - Popstar\nRhowch y Popstar gweddnewidiad funud olaf. Mae hyn yn Popstar anhygoel yn mynd i roi cyngerdd heno malu. Ond mae hi dim ond newydd gyrraedd cefn y llwyfan ac eisoes mae angen i berfformio [...]\nYsbyty frenzy 2\nGêm rheoli amser, Dyma ail ran y gêm hon gwych lle mae'n rhaid i chi wneud ysbyty mawr yn bresennol i'w holl gleifion. Cyrraedd y nodau a datgloi bob dydd [...]\nGem ar gyfer merched, merched hyn arf rheoli offer i'r dannedd gan labyrinth cymhleth llawn o elynion. Defnyddiwch yr holl elw i brynu offer ac arfau i fod yn barod ar gyfer [...]\nGêm ceffyl ar gyfer merched, Ymunwch â'r twrnamaint marchogaeth ac yn dod yn hyfforddwr gorau yn y byd ceffylau. Gêm 3D Ardderchog lle byddwch yn ymarfer neidio ar gefn ceffyl. Ceffyl [...]\nMarilyn Monroe Arddull Image\nGwnewch-i fyny gêm ar gyfer merched, Beth am chwarae gyda'r seren mwyaf poblogaidd benywaidd o'r 1950s! Byth yn gwneud i fyny wedi bod mor sgleiniog gyda Marilyn.


Llywodraeth Cymru | Adroddiad ôl-troed ecolegol Cymru\nAdroddiad ôl-troed ecolegol Cymru\nHafan > Pynciau > Yr amgylchedd a chefn gwlad > Newid hinsawdd > Adroddiad ôl-troed ecolegol Cymru\nDiweddarwyd 24 Gorffennaf 2015\nYchwanegu amcangyfrif newydd o ôl-troed carbon ac ecolegol Cymru ar gyfer 2011 at astudiaethau blaenorol.\nÔl-troed ecolegol yw dangosydd sy’n dangos cyfanswm y baich amgylcheddol y mae’r gymdeithas yn ei rhoi ar y blaned. Mae’n cynrychioli’r arwynebedd o dir sydd ei angen er mwyn gallu darparu deunyddiau crai, ynni a bwyd, yn ogystal ag amsugno llygredd a’r gwastraff a grëir. Mae’n cael ei fesur mewn hectarau byd-eang.\nMae’r ffordd y mae Cymru’n defnyddio ei hadnoddau ar hyn o bryd yn golygu y bydd nifer o adnoddau naturiol pwysig yn lleihau yn gynt nac y gellir eu hadnewyddu ac mae hi’n mynd yn fwy a mwy anodd i’r blaned amsugno gwastraff.\nFel gwledydd datblygedig eraill, mae gan Gymru gyfradd defnydd llawer uwch na’r cyfartaledd byd-eang. Wedi dweud hynny, dengys astudiaethau cymharu blaenorol bod ôl-troed ecolegol Cymru ychydig yn is na chyfartaledd y Deyrnas Unedig ac nid oes disgwyl i hwn newid.\nMae’r adroddiad hefyd yn tynnu sylw at y categorïau defnydd sy’n cael yr effaith fwyaf, gan nodi’r meysydd lle gallai gostwng effaith gael y budd cyffredinol gorau.\nAdroddiad ôl-troed ecolegol Cymru (Saesneg yn unig) (Maint ffeil: 1.77MB)